Дунё ҳунармандлари Қўқонда жам бўлди - zarnews.uz\nДунё ҳунармандлари Қўқонда жам бўлди\nҚўқон шаҳрида 10-15 сентябрь кунлари биринчи Халқаро ҳунармандчилик фестивали ўтказилди.\nУнда дуёнинг 78 мамлакатидан 300 нафардан ортиқ, республикамизнинг турли вилоятлари ҳамда чекка туманларидан 1100 нафар ҳунарманд қатнашди.\nПрезидентимиз фестивалнинг очилиш маросимидаги нутқида таъкидлаганидек, оддий қора тупроқдан, бир бўлак темир ёки ёғоч парчасидан ноёб ва гўзал буюмлар яратиб, уларга “жону тил” бағишлаган истеъдодли ҳунармандлардир. Улар ясаган маҳсулотларни кузатар экансиз, нафақат машаққатли қўл меҳнати, балки қалб ҳарорати борлигининг гувоҳи бўласиз. Асосийси, қадим анъаналаримизни ўзида мужассам этган ҳунармандларимиз ишлари дунё ҳунармандларини ҳам лол қолдирди.\nВилоятимиздан 90 нафар ҳунарманд 27 турдаги маҳсулотлари билан фестивалда муносиб иштирок этди. Самарқанднинг ўзига хос кандакорлик, ёғоч ўймакорлиги, каштачилик, дўппидўзлик, қуроқчилик, миниатюра, кулолчилик каби ҳунар турларига хорижлик меҳмонлар томонидан ҳам катта қизиқиш билдирилди.\nЖаҳон ҳунармандлар кенгашининг Осиё – Тинч океани минтақаси президенти Гада Ҳижобий Қаддумий хоним уста Мансур Асадов томонидан ишланган айвон, хонтахта, эшик каби ёғоч ўймакорлиги маҳсулотларини кўриб, ҳайратини яширолмади.\nОддий тахтага «тил киргизган» ёғоч ўймакорининг иши, санъати уни лол қолдирди.\nДарвоқе, фестиваль якунида ёғоч ўймакори Мансур Асадов бу каби бетакрор ишлари учун «Энг яхши ҳунармандчилик мактаби устаси» номинацияси бўйича ғолиб деб топилди.\nФестивалда вилоятимиз маданият ходимлари, хусусан, Ургутнинг “Бешқарсак” фольклор-этнографик жамоаси ҳунармандчилик маҳсулотлари ҳақида термалар, халқ қўшиқлари ижро этди. Вилоят мусиқали драма театри актёрлари томонидан тарихий шахслар сиймоси гавдалантирилди.\nИкки йилда бир бор ўтказиладиган мазкур фестивалда ҳунармандларимиз ўрганди ва ўргатди. Асосийси, бугун яратувчи инсонларга эътибор берилди. Бу эса уларга қанот бағишлаб, янги ғоялар устида ишлашга, ҳунармандчиликни ривожлантиришга замин яратади.\nреспублика “Ҳунарманд” уюшмаси Самарқанд вилояти ҳудудий бошқармаси бошлиғи.\n«Қўқон-Тошкент» йўналишида қатновчи ҳайдовчининг жасади топилди\nҚўқонда эр-хотин ўлдирилиб, фарзандининг оғзи “скотч”лаб кетилган\nХорижлик сайёҳлар Самарқанд зардўзлигига мафтун бўлди\n“Бешқарсак” Қўқонда Ургут каштаси, савати, қамчиси ва лалиси ҳақида термалар ижро этди\nҚўқонда барпо этилган “Самарқанд”да кулолчилик ва ёғоч ўймакорлик маҳсулотлари барчанинг эътиборини тортмоқда\nСамарқанд ҳунармандчилик дурдоналари Қўқонда намойиш этилади\nТурар ва нотурар жойлар сотилса, даромад солиғи тўланадими?\nАвтомобиль бошқаришда беписандлик қилиш кулфат келтиради\nРуҳий касалхонадан қочган бемор аёл ушланди\nЧартер рейслар орқали сўнгги уч кунда Россиядан 800 дан ортиқ ўзбекистонлик қайтарилди\nБир гуруҳ “Ҳизб ут-Таҳрир” аъзолари ушланди\nЮк машинаси катта йўл четида кетаётган эшак аравани уриб юборгани оқибатида ёш эр-хотин ҳаётдан кўз юмди\nСамарқандлик коронавирус инфекциясига чалинган бемор вафот этди\nкоронавирус ЙТҲ чартер рейс Хитой ўғирлик автоҳалокат Коронавирусга чалинганлар Шавкат Мирзиёев мутолаа Пайариқ фирибгарлик авф этиш


Симеоне «Атлетико» раҳбарияти олдига бир нечта талаблар қўйди » Скачать музыку бесплатно новинки музыки 2016-2017\nСимеоне «Атлетико» раҳбарияти олдига бир нечта талаблар қўйди\nКомментариев: 0 Просмотров: 169 Дата: 31-05-2016, 00:36 «Атлетико» бош мураббийи Диего Симеоне жамоани тарк этиши мумкин.Испаниянинг "As" нашри тарқатган хабарга кўра, аргентиналик мутахассис клуб раҳбарияти олдига бир қатор талаблар қўйган. Улардан энг асосийси, жамоага жаҳон даражасидаги юлдузларни харид қилиш. Бу орқали "ҳиндулар" «Барселона» ва «Реал» билан тенгма-тенг рақобатлашишлари лозим.«Атлетико» раҳбарияти Симеоненинг талабини қондирмоқчи. Ёзда «Бенфика» ярим ҳимоячиси Николас Гайтанни сотиб олиши мумкин. Бундан ташқари, клуб Жексон Мартинеснинг Хитойга трансфери қилинганидан тушган 42 миллион еврони трансферлар учун сарфламоқчи. Масалан, жамоа Диего Костани ортга қайтаришга уриниб кўриши мумкин.Шунингдек, «Атлетико» мутахассисга янги шартнома таклиф қилмоқчи. - деб хабар бермоқда Stadion.uz нашри.


Tuesday, 18 June 2013 19:43\nБироқ захиралар инқирозини ҳисобга оладиган бўлсак, “нефрит” ва “олтин” миллиардларнинг бир пайтда мавжуд бўлишлари мумкинми деган саволга фақатгина бир жавоб бор – мумкин эмас. Сурия инқирози бир-бирига қарама-қарши бўлган иккита ҳарбий блок шаклланишининг бир натижаси холос.\nХитой иқтисодиёти хомашё импортида қарамлиги аён. Масалан, нефт бобида Пекин АҚШдан ҳам кўпроқ, яъни 55.2 фоиз импорт қилади. Озиқ-овқат соҳасида ҳам тарангликлар мавжуд – маҳаллий аҳоли севиб истеъмол қилган ловиянинг 81 фоизи импорт қилинади. Хитой хомашё ва қишлоқ хўжалик моллари билан ўзини таъминлаш мақсадида Африка, Яқин Шарқ ва Марказий Осиёга кенг миқёсда иқтисодий экспансия уюштирди. Бироқ жаҳон даражасидаги захира тақчиллиги Хитой ва Ғарб давлатларининг қизиқишларини тўқнаштирди. Масалан, 2006 йили Нигерия ҳукумати фақатгина “ханлар” (хитойлар) учун ўз бозоридан барча халқаро нефт ширкатларини ҳайдаб чиқарди. Улар эса бундан ҳеч ҳам хурсанд бўлганлари йўқ албатта.\nНатижада АҚШ ва Европа иттифоқи “янги мустамлакачилик”ка қарши салиб юришини бошладилар. Ғарбий ОАВлардаги қисқа “нафрат кўринишлари” (“Хитойнинг янгича мустамлакачилиги анъанавий ғарб мустамлакачилигига нисбатан қонхўрроқ ва хавфлироқ” каби даъволар) қисқа муддатда амалга айланди. Хитойнинг Судандан нефт экспорти жадал суръатда ўсиб борганини олайлик: Пекин 40 фоиз нефт қазиб чиқаришни назоратига олиши Хартумни аянчли оқибатга олиб келди. Яъни 2007 йили АҚШнинг ҳарбий идораси Пентагон Африка бўйича бирлашган ҳарбий қўмондонлик (AFRICOM) ташкил қилди, 2011 йили эса Суданнинг нефтга бой жанубий қисми ғарбпараст ҳукумат билан мустақил давлатга айланиб қолди. Либия инқилоби ва Хитойнинг учинчи йирик нефт таъминотчиси Эрон атрофидаги инқирознинг келиб чиқиши ҳам тахминан шунга ўхшаш сабабларга эгадир.\nХитой учун вазиятни чигаллаштирган яна бир омил бор – унинг узанган соҳили деярли тўлалигича АҚШнинг иттифоқдошлари бўлган Япония, Жанубий Корея, Тайван ва Филипин ороллари томон юзланиб туради. Бошқа сўз билан айтганда Хитой ва хомашё ўртасида америкаликлар турибди. Генерал-майор Ло Юаннинг даъвосига кўра, мазкур “ороллар занжирининг биринчи ҳалқасида АҚШ тўртта иттифоқчига эга. Америка уларнинг ёрдами билан хитой аждарини очликка дучор қилиб, уни кучсиз чувалчангга айлантирмоқчи”.\nПекин ушбу вазиятга ўз муносабатини турли йўллар билан билдирмоқда. Биринчидан, Хитой Ҳаво кучлари ва ҳарбий флоти жуда тез суръатларда ўсиб бормоқда. Биринчи навбатда океан кемалари қурилмоқда. Жумладан кемаларга қарши ракеталар билан қуролланган сувости кемалар сони сўнгги 10 йил ичида тўрт баробарга кўпайди. 2020 йилгача Хитой айни пайтда эга бўлган авиаташувчи кемага (авианосец) қўшимча яна тўртта шундай кема қуришни режалаштирган. Йирик десант кемалари ҳам қурилмоқда.\nИккинчидан, Хитой жаҳон океанига чиқиш учун Пекинга ён босаётган Покистон ва Пекиннинг орқа ҳовлисига айланиб қолган Бирма орқали алтернатив йўлларни изламоқда.\nУчинчидан, Хитой Форс кўрфазигача чўзилган таянч пунктлар силсиласини шакллантирмоқда. Бирманинг Рамри оролида Ситуэ ва Кокпу дея номланган соҳил ҳарбий базалардан ташкил топган ҳайбатли тармоқ ишга туширилди. Ханги, Мергуи ва Задежиларда ҳам бошқа таянч пунктлари қурилмоқда. Коко оролида эса хитойликлар радар тизимини жойлаштирдилар. Бангладешда Читтагонг бандаргоҳи барпо қилинмоқда, Шри-Ланкада эса Хамбантота, Малдив оролларида Марао ҳарбий базаси ҳамда Форс кўрфазига кираверишда Покистоннинг Гвадар ва Пасни бандаргоҳлари мавжуддир. Бошқача сўз билан айтганда, Хитойнинг Ҳинд океанидаги таянч пунктлари катта таассурот яратмоқда. Бундан ташқари, Жанубий Хитой денгизида жойлашган ва денгиз йўлларига “тўсқинлик” қилаётган Спратли ороллари атрофида кўтарилган муаммоларни ўз фойдасига ҳал қилишга Пекин тобора кўпроқ ҳаракат қилмоқда. Масалан, ўтган йили бутун бошли можаро чиқиб, ҳарбий флотлар юзлашишлари ҳамда таҳдиду тортишувлар кўтарилган эди. Яна, хитойликлар Африка қитъасидаги Судан ва Нигерияда ҳам ўз базаларига эга бўлмоқчи.\nТўртинчидан, ер орқали захира етказиш усуллари ҳам “жонланмоқда”. Масалан, нефт ва газ қувурлари ҳамда Марказий Осиё давлатлари томон темир йўллар қурилмоқда.\nРақиб тарафидаги вазият эса юқоридаги кўринишларнинг айни аксидир. Шарқий Осиё АҚШ томонидан аниқ ҳарбий ҳаракатларнинг марказига айланди. Шунингдек, Америка ва Япония тинимсиз равишда ҳаво истихбороти (разведка) йиғмоқда: япон ҳаво кучлари йилига 500 марта, Америка эса 300 марта Хитой ҳудуди узра учиб ўтади. Бошқача айтганда, Хитой осмонида сокин уруш кетмоқда: 2001-йилдан буён хитойликлар Американинг 18та истихборот учоғини уриб туширганларини даъво қилдилар, америкаликлар эса фақат 9та учоқ йўқотганларини тан олдилар. Америка сув ости флотининг асосий қисми Тинч океанига кўчиб ўтди ва бу жараённинг ҳали биринчи босқичидир. Тинч океанининг ғарбида АҚШнинг қалъаси ҳисобланган Гуам базасини кенгайтириш учун 8 миллиард доллар ажратилган. Бу ерда гап Иккинчи жаҳон урушидан бери Тинч океанининг ғарбий қисмидаги йирик ҳарбий қурилиши ҳақида бормоқда. Шу билан бирга айнан нима қуриш кераклигини билиш даркор. Масалан, Гуамдаги Американинг энг йирик Андерсен ҳавобазаси ва унда жойлашган аслаҳалар каттагина уруш учун етарлидир.\nАмерика қўшинлари Филиппиннинг Субик-Бейига қайтмоқда ва Австралиянинг шимолидаги Дарвинга жойлашмоқда. Сингапур Чанги ҳарбий-денгиз базасидан фойдаланишга розилик берди. Айтиш жоизки, Сингапур Малакк бўғозини назорат қилади ва мазкур бўғоздан Хитой нефт импортининг 80 фоизи ўтади. Жанубий Кореянинг Чеджудо оролида ҳам америкаликлар учун база қурилмоқда. Аксил-ракета мудофаа тизимидаги радарлар Япониянинг Хонсюсига ҳам ўрнатилди. Ҳинд океанининг Диего-Гарсия оролларида ҳарбий базалар кенгайтирилмоқда ва Австралиянинг Кокос оролларида янги базалар қуриш режалаштирилмоқда. 2008 йили Америка қўшинлари бир қатор Pacific Vision штаб ўйинларини ўтказди. Ўйинлар чоғида Тинч океанида “деярли муносиб рақиб” (Хитойга нисбатан қўлланиладиган нозик атама) билан тўқнашув вариантлари устида иш олиб борилган эди.\nЯпония ва Австралиянинг ҳарбий соҳадаги ҳаракатлари ҳам ортиб бормоқда. Шундоқ ҳам катта таассурот қолдирадиган Япония флоти янада ўсишни режалаштирган: мавжуд 16 сувости кемаларининг сони 22-25тагача ва “Хюга” тикучар ташувчи (аслида учоқ ташувчи) кемалар сони эса тўрттагача кўпайтирилади. Япониянинг пиёда қўшинлари Россияга яқин Хоккайдодан жанубий ороллар томон кўчмоқдалар, “мудофаа кучларининг” янги танклари эса ҳажм жиҳатидан денгиз орқали бошқа ҳудудга жўнатилишга мўлжалланган кўринади.\nПараллел равишда Хитойга қарши блоклар ҳам шаклланиб бормоқда. Масалан, АҚШ, Япония ва Ҳиндистон иттифоқини ташкил қилиш режалари бор. Обама маъмурияти қўшимча тарзда Австралия, Янги Зеландия ва Хитой билан Спратлини бўлиша олмаган Бруней, Сингапур, Вйетнам ва Малайзиялар билан биргаликда Тинч океан ҳамкорлигини ташкил қилди.\nҲиндларнинг АҚШ қучоғига қараб бориши Осиёнинг иккита гиганти ўртасидаги қарма-қаршиликнинг ўсиб боришидан дарак беради. Ҳиндистон Хитойнинг “сунъий йўлдошлари” ва таянч нуқталарининг қуршовида қолган бир пайтда Ҳимолой атрофидаги эски чегара можаролари кўпроқ аҳамият касб этмоқда: эълон қилинмасада, чегара тўқнашувлари бетўхтов юз бериб туради. Параллел тарзда ҳар иккала тараф ҳарбий базаларни қуриш ва қўшинларининг сонини кўпайтириш билан овора. Қолаверса Хитой ва Ҳиндистон Бирма гази учун бўлган курашда тўқнашдилар. Натижада Хитой флоти Ҳинд океанига ўрнашаётган бир пайтда Дели ва Вйетнам орасида кучайиб ҳарбий ҳамкорлик Ҳинд флоти Тинч океанига ўрнашаётганининг белгисидир. Хитой ва Ҳинд кемалари иштирокидаги биринчи можаро жанубий Хитой денгизида содир бўлиб ўтгани маълум.\nБундай келишмовчиликлар ғарбга қараб чўзилади: бир томондан иттифоқдошлик ришталари ила боғланган Покистон, Эрон ва Сурия орасидаги “кўприк” ва яна бир томондан Форс кўрфазининг Саудия Арабистони бошчилигидаги қиролликлари, Сурияга қарши бўлиб турган Туркия ва аксил-Эрон кайфиятдаги Исроил.\nБошқа сўз билан айтганда, тинч океанидан бошлаб Осиёнинг ўрта Ер денгизигача аста-секинлик билан иккита бир-бирига қарши иттифоқ шаклланиб келмоқда. Европаликлар “Янги Яқин Шарқда” фаол сиёсат олиб боришаётганини (масалан, франсуз учоқ ташувчиси Эронга қарши ҳаракатларда иштирок этган) ва Хитой қизиқишлари Атлантика океанига қадар (Африка дохил) узанганини эътиборга олсак, бу қарама-қаршилик оламшумул миқёс тусини олмақда. Моҳиятига кўра, бу жараёнлар собиқ Совет Иттифоқи ва Қўшма Штатлар ўртасидаги қарама-қаршиликнинг қайта ишланган кўринишидир. Масала шундаки, уруш совуқ бўлиб қоладими ё йўқ?\nMore in this category: « Судан уруши ортидаги кучлар Келажакка назар: Сурия учун учта даҳшатли ва битта яхши оқибат »


КГБ-МХХ vs Рембо. Кураш давом этади. 4-қисм « Ўзбекистон Халқ Ҳаракати\n06 December 2018 - 18:13\nҚаҳрамон Хўжақулов: “Кабинетга кириб келишим биланоқ, вилоят прокурори Мэлс Наимов менга: “Сурхондарёда қайси раҳбарларга компроматинг бор? МХХ ходимларининг қайси бирига компроматинг бор? Ўша хужжатларни менга берсанг, келишамиз!” – деди. Мен жавоб беришга улгурмадим ҳам. Чунки кабинетга вилоят МХХ бошқармаси бошлиғининг биринчи ўринбосари полковник Тўлқин Зулфиқоров, МХХ капитани Бобрышчев ва юзига қора ниқоб таққан қуролли 10 киши кириб келди. Юзига ниқоб кийиб олганларнинг бири ёнимга келиб: “Сен қамоққа олиндинг!” – деди. Ниқоблилардан яна икки нафари ёнимга келиб автоманинг қўндоғи билан бошимнинг орқа қисмига қаттиқ зарба беришди. Мен ерга қуладим. Шу пайт ҳаёлимга ёнимдаги автоматик пистолетдан уларнинг ҳаммасини отиб ташлаш фикри келди. Лекин ундай қилмадим. Чунки айбим йўқлигига ва ҳар қандай айбловнинг асоссизлигини исботлай олишимга ишончим комил эди. Агар ноҳақ қамалишмини билганимда, ўша пайтда бу формадаги наркобаронларни жойида отиб ташлар эдим. Ҳозир алам қилмас эди”\nМХХ аталмиш наркомафияга қарши курашаётган милиция майори кимсан вилоят прокурорининг, яъни қонун қўриқчисининг кабинетида ва кўз ўнгида калтакланади. Мэлс Наимов ва унинг биринчи ўринбосари Рамазон Пўлатов вахшийлик саҳналарини кулиб томоша қилиб туришади.\nҚаҳрамон Хўжақулов прокурорнинг хонасидан тўғри вилоят МХХсининг ертўласига олиб кетилади. Заҳ ва қоронғу ертўлада уни беш кун сақлашади. Шу беш кун ичида МХХ ходимлари “Рембо”ни ҳар куни қийноққа солишади. Терговда қўйиладиган барча айбларга иқрор бўлишни талаб қилишади.\n1994 йил 6 май куни, яъни Қаҳрамон Хўжақулов ноқонуний тарзда ҳибсга олинган кун, унинг жияни, транспорт милицияси ходими, 21 яшар Азиз Хўжақулов ҳам ҳибсга олинади.\nАмаки-жиянни батамом синдириш мақсадида прокуратура терговчилари Қаҳрамон ва Азиз Хўжақуловларга уйидан келтирилган кийим-кечак ва озиқ-овқатларни беришни таъқиқлайди. Қариндошлари билан учрашишга ҳам рухсат беришмайди.\nСиз кўриб турган мана бу мактубда Сурхондарё вилояти прокуратурасининг терговчиси Давлатов Термиз шаҳар ички ишлар бўлими бошлиғи Беканазаровга мурожаат қилмоқда. Прокурор ҳибсда сақланаётган амаки-жиян Хўжақуловларга уйидан келган нарсаларни бермасликни талаб қилмоқда.\nБу ерда у 27 майгача ўтиради. Шу куни Қаҳрамон Хўжақулов МХХнинг Тошкентдаги ҳибсхонасига учоқда олиб келинади. Бу ерда қийноқлар янада вахший тус олади.\nҚаҳрамон Хўжақулов фуқаролар Аҳмад Худойбердиев, Омонгелди Худойбердиев, ака-ука Қобул ва Оллоёр Сариевлардан пора олганига иқрор бўлиши керак эди. Бундан ташқари, МХХ терговчилари ундан уйида наркотик сақлаганига ва ёнида ноқонуний қурол олиб юрганига иқрор бўлишни ҳам талаб қилишади. Лекин милиция майори дахшатли қийноқларга солинса ҳам, туҳмат “иқрорнома”га имзо чекмайди.\nБир ярим ой давом этган қийноқлардан кейин МХХ раҳбарияти Қаҳрамон Хўжақуловни яна Термиз ҳибсхонасига қайтаради. Энди “Рембо”ни бир кишилик камерада сақлашади. Камеранинг қалин темир эшигига қўшимча темир халқаларни пайвандлаб, яна икки қулф осишади.\nҚаҳрамон Хўжақулов: “Мени бу камерага олиб киришганидан кейин камеранинг эшигига қўшимча темир халқаларни пайвандлашди. Эшикка қўшимча яна икки катта қулф илиб, ёпадиган бўлишди.Уларнинг қийноқлари тўхтамас эди. Қанчалик забардаст, кучли ва иродали бўлсам ҳам, уларга чидай олмасдан ўз жонимга қасд ҳам қилдим, қон томирларимни кесдим”\nВахшиёна қийноқлар бир йил давом этади. МХХ жаллодларининг вахшийлашиб кетишига, бир томондан, Қаҳрамон Хўжақуловнинг синмаётгани сабаб эди. Иккинчи томондан эса, тергов пайти асосий туҳматларнинг фош бўлгани сабаб эди. Демак…\nМана бу хужжатларда ва Парсаев ва Кикар деган ҳарбий бошлиқлар Қаҳрамон Хўжақулов ёнидан чиққан қуроллар ҳақиқатдан ҳам расмий хужжат ва рухсат асосида уларнинг ҳарбий қисмларидан олинганлигини тасдиқлашмоқда.\nЛекин на суд, на тергов бу хужжатларни инобатга олмайди.\nТергов пайтида Қаҳрамон Хўжақуловнинг турмуш ўртоғи Жонона Аҳмедова ҳибсдаги эри қийноққа солинаётгани ҳақида юқори идораларга тинмасдан ариза ва ёзади. У суд тиббий экспертизаси ўтказишни талаб қилади. Сурхондарёлик “Рембо”нинг адвокати Владимир Барабаш ҳам ҳудди шундай талабнома билан чиқади.\nБосим остида қолган прокурор Толиб Самиев суд тиббий экспертиза ўтказишга розилик беради. Ўтказилган экспертиза Қаҳрамон Хўжақуловда тан жароҳатлари борлигини тасдиқлайди.\nҚизиғи шунда-ки, Сурхондарё вилоят МХХ ва прокуратура раҳбарияти экспертиза ўтказишга рухсат берган прокурор Толиб Самиевдан дарғазаб бўлиб, уни Қаҳрамон Хўжақуловнинг ишидан четлаштиришади. Ишни МХХнинг гапини ерда қолдирмайдиган бошқа прокурорлар – Акбар Сулаймонов ва Фарҳод Қулматовга беришади.\nБундан ташқари, Қаҳрамон Хўжақуловнинг турмуш ўртоғи Жонона Аҳмедова ҳам МХХга ҳалақит қилиб, “контора”нинг туҳматларига тўғаноқ бўлаётган эди. Шу сабабдан МХХдагилар Аҳмедовани қўрқитиш йўлига ўтишади.\nҚаҳрамон Хўжақулов устидан тергов кетаётган пайтда Д 05-50 СД давлат рақамли ГАЗ-24 автомобилида номаълум кишилар Қаҳрамон Хўжақуловнинг уйига келиб, унинг турмуш ўртоғини қўрқитиб кетишади. Улар Аҳмедовадан турли идораларга ариза ёзмасдан тинч юришни талаб қилишади. Акс ҳолда, ўлдириб кетиш билан қўрқитишади.\nҚаҳрамон Хўжақуловнинг турмуш ўртоғи бу ҳақида прокуратура идораларига ёзма мурожаат қилиб ва ўша автомобиль русуми ва номерларини ёзиб беради. Лекин прокуратура автомобильни ҳам, унда келган зўравонларни ҳам топмайди.\nҚаҳрамон Хўжақуловнинг устидан очилган 10016-сонли жиной иш бир фуқаро – Аҳмад Худойбердиевнинг кўрсатмаси асосида очилган эди. Мана шу аризачи судда ўз кўрсатмасини МХХчиларнинг қийноқлари остида ёзганини айтади.\nСудда Аҳмад Худойбердиев: “Мххчилар: “Рембо”га қарши кўрсатма бермасанг, сени одам ўлдирганликда айблаб, қамоқда чиритамиз” – деб таҳдид қилишганини қўрқмасдан айтади.\nҚаҳрамон Хўжақулов: “Судда асосий аризачи Аҳмад Худойбердиев ўзининг туҳмат кўрсатмасини Сурхондарё вилоят прокурори Мэлс Наимов, МХХ бошқармаси бошлиғи ўринбосари Тўлқин Зулфиқоров, мххчилар Бобришчев ва Галицкийларнинг таҳдидлари ва қийноқлари остида ёзганини очиқ айтди. Худойбердиев Аҳмадни бошқа судга чақиришмади”\nЧунки асосий гувоҳ Аҳмад Худойбердиевнинг мазкур кўрсатмаси инобатга олинса, жиноий иш ёпилиб, “Рембо” суд залидан озод қилиниши керак эди. Бунинг баробарида, Сурхондарё вилоят МХХ бошқармаси ва прокуратура раҳбарларию терговчиларининг устидан жиноий иш очилиши лозим эди.\nМХХ буюртмасига кўра эса, бу суддан кейин фақат битта одам – “контора”нинг наркобизнесига ҳалақит қилаётган Қаҳрамон Хўжақулов қамалиши керак эди.\nҚаҳрамон Хўжақулов: “Омонгелди Худойберидиев суддаги кўрстмасида, аввалги, яъни терговдаги кўрсатмаларини вилят прокурорининг биринчи ўринбосари Рамазон Пўлатовнинг таҳдидалри туфайли берганига иқрор бўлди. “Рамазон Пўлатович менга: “Агар Қаҳрамон Хўжақуловга қарши кўрсатма бермасанг, қамоқхонада қийноққа солдиртириб, ўлдиртириб юбораман!”, – деб қўрқитди” – деди. Судга келишидан олдин ўзларини Термиз Тергов изоляторининг бошлиғи ва прокурори деб таништирган яна икки шахс судда ҳам аввалги кўрсатмангда турасан!” – деб ўлдириш билан таҳдди қилишганини айтди. Унинг кўрсатмалари суд хужжатларида ҳам акс этган”.\nОмонгелди Худойбердиевнинг ҳаққоний кўрсатмалари суд хужжатларида акс этгани билан, Қаҳрамон Хўжақулов устидан чиқарилган ҳукмда акс этмади. Чунки судьялар бу кўрсатмани ҳам инобатга олишмади.\nСудга келиб, тўғри кўрсатма берган гувоҳларнинг гапларини инобатга олмаган Сурхондарё вилоят суди судга келмаган шахсларнинг ҳаттоки терговгача берган кўрсатмаларини жон деб инобатга олди.\nМасалан, “Қаҳрамон Хўжақулов мендан пора талаб қилган эди” – деб, терговгача ариза берган Қобил Сариев суд тугул, терговга ҳам келмаган. Чунки у Афғонистондан Ўзбекистонга катта миқдорда наркотик келтириб, сотиб юрганликда гумонланиб қидирувда бўлган.\n10016-сонли жиноий иш хужжатларига кўра, Қобил Сариев “Рембо”га қарши ёзган аризасини Қаҳрамон Хўжақулов ҳибсга олинган кундан беш кун ўтиб, яъни 1994 йил 11 май куни ёзган. Ёзганда ҳам шахсан вилоят прокурори Мэлс Наимовнинг кабинетида ёзган. Мэлс Наимовнинг ўзига топширган. Қизиғи шунда-ки, 20 кундан кейин Қобил Сариев МХХ томонидан қидирувга берилган.\nБалки, наркобарон “контора” ва унинг йўриғидаги прокуратура Қобил Сариевни ушлаб келиб, Қаҳрамон Хўжақуловга қарши ариза олиб, кейин Афғонистонга жўнатиб юборгандир?\nБундай саволларни ўртага ташлашимизга сабаб шу-ки, орадан 24 йил ўтган бўлса ҳам, Қобил Сариевнинг шу бугунгача на тириги, на ўлиги топилмаган.\nШундай бўлса ҳам, унинг терговгача берган кўрсатмаси судда инобатга олинган. Вахоланки, Ўзбекистон қонунчилигида судда кўрсатма бермаган гувоҳнинг илгариги кўрсатмалари инобатга олинмаслиги керак.\n“Рембо”ни қаматиш йўлида Сурхондарё вилоят суди бошқа қаллобликларга ҳам қўл урган. Масалан, судга келмаган ва ҳеч қандай кўрсатма бермаган Баҳриддин Абдуназаровни судга келган ва “Рембо”га қарши кўрсатма берган шахс қилиб расмийлаштирган.\nШуни ҳам айтиш керак-ки, судда Қаҳрамон Хўжақуловга қарши кўрсатма берганлар ҳам бўлган.\nУлар кимлар эди? Улар ўша дом дараксиз йўқолиб кетган Қобил Сариевнинг ака-укалари ва яқинлари эди.\nШулардан Оллоёр Сариев судга зонадан олиб келинган. У Қаҳрамон Хўжақуловнинг терговигача наркотик савдоси устида қўлга олиниб, қамалган. Шуниси диққатга сазовор-ки, Оллоёр Сариевни айнан Қаҳрамон Хўжақулов қўлга туширган ва ишини терговга ошириб юборган.\nСудда Сариевлар оиласи Қаҳрамон Хўжақулов улардан қамалган яқини Оллоёр Сариевни озодликка чиқариб юбориш учун пора олганлигини иддао қилишди. Лекин бирининг кўрсатмаси иккинчисиникига, иккинчисиники учинчисиникига тўғри келмай ёлғонларида ўзлари ҳам чалкашиб кетишди.\nАкаси: “Порани Хўжақуловнинг кабинетига бориб бергандик”, – деса, укаси: “Порани Хўжақуловнинг уйига бориб бергандик”, – деган. Онаси: “Сўралган порани гиламларимизни сотиб, бердик” – деса, келини: “Порани уйдаги пулдан бердик” – деган.\nҚаҳрамон Хўжақулов: “Судда менга қарши кўрсатма берган Сариевлар оиласи МХХ тўқиб ўргатган ёлғонни келиштира олмай, роса шарманда бўлишди. Уларнинг пойинтар сойинтар сўзлари, бири-бирига зид кўрсатмалари суд хужжатларида акс этган”.\nСурхондарё вилоят суди бу чалкашликларнинг тагига етиб, ҳақиқатни юзага чиқариб ўтирмаган. 1995 йил 14 август куни суд Қаҳрамон Хўжақуловни 12 йил озодликдан маҳрум қилиш ҳақида ҳукм чиқаради.\nСуднинг адолатсиз ҳукмидан иймонли ва виждонли ҳар бир киши норози эди. Шулардан бири Сурхондарё вилоти Ички ишлар бошқармаси Жиноят қидирув бўлими бошлиғи, милиция подполковниги Муҳаммаджон Бобоев эди. У киши судга келиб, МХХнинг буюртмасини бажараётган прокурору судьяларга қарата: “Худодан қўрқинглар! Бир бегуноҳ одамни қаматиб, оҳиратингиздан айрилманг! Қаҳрамон – энг покиза ва ҳалол ходимимиз. Уни қамаш эмас, унга тириклигида ҳайкал қўйиш керак!” – дейди. Лекин буюртма бажарувчилар кекса подполковникнинг илтижоларини ҳам эътиборсиз қолдиришади.\nСурхондарё вилоят судининг адолатсиз ҳукми “Рембо”ни ҳам, унинг яқинларини ҳам қаттиқ изтиробга солади. Қаҳрамон Хўжақуловнинг онаси бу ҳукмга дош беролмай қолади. Бундан ташқари, “Рембо”нинг икки акаси сирли равишда вафот этади.


Устозлар шарафланди | "Адолат" СДП\nШу кунларда мамлакатимизнинг барча шаҳар-қишлоқларида Устоз ва мураббийлар куни муносабати билан тантанали тадбирлар ўтказилмоқда. Ёш авлодга илм-фан сирларини ўргатаётган инсонлар Наманган шаҳрининг Давлатобод туманида ҳам шарафланди. Муҳандислик-технология институти, техникумлар, умумтаълим ва касб таълими мактабларида улар шаънига ажойиб сўзлар айтилди. Кейинги йилларда таълим сифатига қаратилаётган эътибор, ўқитувчи-мураббийларга кўрсатилаётган ғамхўрликлар ҳамда соҳада юз бераётган янгиланишлар ҳақида атрофлича фикр юритилди.\nОлимпия заҳиралари коллежи жамоаси иштирокида ўтказилган тадбирда ҳам устоз ва мураббийларнинг юқори малакали спортчиларни тарбиялаш борасида олиб бораётган ибратли ишлари алоҳида қайд этилди. Мазкур ўқув юртида таҳсил олганлар орасида миллий чемпионатлар, қитъа ва дунё биринчиликлари совриндорлари, республика терма жамоалари аъзолари, халқаро турнирлар ғолиблари кўплаб топилади. Ҳозир таълим олаётган йигит-қизлар орасида ҳам истеъдодли спортчилар кўп.\nТадбир қатнашчилари ҳузурида сўзга чиққан вилоят касбий таълимни ривожлантириш ва мувофиқлаштириш бошқармаси бошлиғи Баҳодир Тожиматов, коллеж директори Акрам Дадабоев, “Адолат” СДП туман кенгаши раиси Венера Отажонова ва бошқалар жамиятда ибрат намунаси, юксак инсоний фазилатлар тимсоли бўлган меҳридарё устозларни умумхалқ байрами билан самимий табрикладилар. Улардан бир гуруҳига фахрий ёрлиқлар ва эсдалик совғалари топширилди. Байрам хушовоз хонандалар, ёш истеъдодларнинг дилтортар куй-қўшиқлари, жўшқин рақслари билан янада файзли ўтди.\n– Мазкур коллеж биз билан яқиндан ҳамкорлик қилаётган муассасалардан ҳисобланади, - дейди В. Отажонова. – Улар партиямиз туман кенгаши ўтказадиган тадбирларда доим фаол қатнашадилар. Педагоглар орасида “Адолат” СДП аъзолари ҳам бор. Шунинг учун бугунги тантанада иштирок этдик ва жамоани касб байрами билан қутладик.\n“Адолат” СДП Наманган вилоят Кенгаши матбуот хизмати\nБахранов Фозил Ҳамидович


Нидерландияда кўплаб электрокарларнинг бир жойга тўпланиши бўйича рекорд янгиланди\n19:10 / 04.04.2017\nНидерландияда Гиннесснинг янги рекорди ўрнатилди. Бу сафар бир жойда энг кўп электромобиллар тўпланиши бўйича юқори натижа қайд этилган. Қиролликнинг Брабант вилоятида йўлнинг 3,6 кмлик қисми ёпилиб, унда 746 дона электрокар саф тортган. Бу аввалги натижадан 169 та автомобилга кўп демакдир.\nРекордни ўрнатишда Tesla, BMW i3, Nissan, Renault ҳамда электр моторда ҳаракатланадиган автобуслар, юк машиналари ва мотоцикллар қатнашган. Ташкилотчилар ушбу томоша доирасида тўпланган пулларни камбағал туманларда болаларни ўқитиш дастурларга йўналтиради.\nЭлектрокарларнинг бир ерда тўпланишига доир аввалги рекорд 2016 йилда Германияда ўрнатилган эди. Ўшанда, Берлиннинг фаолият юритмаётган Темпельхоф аэродромида 577 дона шундай машина тўпланганди. Бунгача рекорд кўрсаткич америкаликларга тегишли эди. 2014 йили Сан-Францискода 507та электрокар бир жойда тўпланганди.\nэлектромобиль Гиннесс рекорди\nДунёдаги энг катта икра банкасига оид рекорд янгиланди\nЯнги рекорд: Дубайда энг йирик янги йил лазер томошаси


hidoyat.uz – “Мовароуннаҳр” нашриётининг сайти - САФАР ОДОБИ\nМусулмон киши ҳаёти давомида ҳаж, умра, илм талабида ёки яқинларининг зиёрати, тижорат ва турли мақсадда сафар килиш билан ажру савобларга эришади.\nСафарга отланаётган киши унинг одобларини билмоғи лозим. Дастлаб, сафарда ишлатиладиган зарур буюмлар тайёрланади.\nСафарга тонгда йўлга чиқиш хайрлидир.\nСохр ибн Вадоъа Ғомидий (розияллоҳу анҳу)дан ривоят қилинади. «Расулуллоҳ (соллаллоҳу алайҳи ва саллам): “Ё Аллоҳ, умматимнинг тонгига барака бергин”, деб дуо қилардилар»\nСафар олдидан илмли, солиҳ кишиларнинг насиҳат ва дуоларини олиш лозим. Абу Ҳурайра (розияллоҳу анҳу)дан ривоят қилинади: “Сафар қилмоқчи бўлган бир киши Набий (соллаллоҳу алайҳи ва саллам)нинг ҳузурларига келиб, “Ё Расулуллоҳ, менга насиҳат қилинг”, деди. У зот: “Аллоҳга тақво қилишингни ва ҳар бир тепаликка кўтарилганингда такбир айтишингни буюраман”, дедилар. У орқасига бурилаётган эди, “Ё Аллоҳ, ерни унга яқин ва сафарини осон қилгин”, дедилар (Имом Муслим).\nСафарга отланиб, уловга минаётганда дуо қилинади. Ибн Умар (розияллоҳу анҳумо)дан ривоят қилинади: “Набий (соллаллоҳу алайҳи ва саллам) сафарга чиқаётганда туяларига минсалар уч марта такбир айтиб, сўнгра: “Бизга буни бўйсундирган Зот покдир. Биз бунга қодир эмас эдик. Албатта, Раббимизга қайтгувчиларданмиз. Ё Аллоҳ, ушбу сафаримизда яхшиликни, тақвони ва Ўзинг рози бўладиган амални сўраймиз. Ё Аллоҳ, бу сафаримизни бизга енгил қилиб, узоқлигини яқин қил. Ё Аллоҳ, сафардаги йўлдош ҳам, хонадонда қолувчи ўринбосар ҳам Ўзингдирсан. Ё Аллоҳ, Сендан сафар қийинчиликлари ва қайғуларидан, аҳлим ва молим учун ёмон оқибатлардан паноҳ сўрайман”, дердилар (Имом Муслим).\nКиши сафар давомида кўпроқ ўзи ва бошқалар ҳаққига дуо қилиши керак. Зеро, унинг дуоси мустажобдир. Абу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Уч кишининг дуоси шубҳасиз ижобатдир: мазлумнинг дуоси, мусофирнинг дуоси ва ота-онанинг фарзанди ҳаққига қилган дуосидир”, дедилар» (Имом Термизий).\nСафардошлар ораларидан бир кишини йўлбошчи қилиб тайинлашлари керак. Имом Нававий (раҳматуллоҳи алайҳ): “Мусофирлар жамоада ўзларига энг зийрак, энг афзал кишини йўлбошчи қилиб тайинлашлари мустаҳабдир”, деганлар.\nСафарда мақсад ҳосил бўлгач, тезда уйга қайтиш лозим. Ҳадисда: “Сафар азоб-уқубатнинг бир кўринишидир. Сизлардан бирингиз сафарга чиқса, таоми, ичимлиги ва уйқусидан тўла баҳра ололмайди, (сафарда) истаги ҳосил бўлса, оила-аҳлига шошилсин”, дейилган (Имом Бухорий ривояти).\nКиши юқорида санаб ўтилган сафар одобларига амал қиладиган бўлса, сафар машаққатларини осон енгиб ўтади, кўзлаган мақсадига эришади, иншоаллоҳ.\nАбдураҳим ТУРСУНОВ, Наманган вилояти “Машҳад Мозор” жоме масжиди имом-хатиби


Ижpocиз ҳyжжaтнинг зapapи — Huquq\nHome / / Ижpocиз ҳyжжaтнинг зapapи\nИжpocиз ҳyжжaтнинг зapapи\n05.06.2020\t, Жараён 103\nБош прокуратура томонидан Уй-жой коммунал хизмат кўрсатиш вазирлигида Ўзбекистон Республикаси Президентининг 2018 йил 5 октаябрдаги «Давлат органлари ва ташкилотларида ижро интизомини янада мустаҳкамлаш чора-тадбирлари тўғрисида»ги қарори ижроси ўрганилди.\nАниқланишича, Ўзбекистон Республикаси Президентининг фармон, қарор, фармойиш ва топшириқлари ҳисоби юритилувчи «Ijro.gov.uz» тизими орқали вазирликка 174 та ҳужжат бўйича 1017 та топшириқ келиб тушган.\nЎрганишлар вазирликда Ўзбекистон Республикаси Президентининг топшириқлари бўйича ижро интизоми юқоридаги қарор ва у билан тасдиқланган «Ijro.gov.uz ижро интизоми идоралараро ягона электрон тизимининг ишлаш тартиби тўғрисида»ги низом асосида ташкил қилинмаганини кўрсатди.\nХусусан, давлат раҳбарининг топшириқлари ижросини сўзсиз таъминлашга қаратилган қатъий чоралар кўрилмагани оқибатида тизимга киритилган 18 та топшириқ ўз вақтида бажарилмасдан қолган. Жумладан, Президентнинг 2019 йил 20-21 август кунлари Қорақалпоғистонга ташрифи баёнининг 19-бандида Осиё тараққиёт банки иштирокидаги «Туямўйин» иккинчи кўтарма насос станциясини реконструкция қилишни 2019 йил 30 декабрга қадар бошлаш белгиланган.\nБироқ мазкур объектда ҳалигача қурилиш-монтаж ишлари бошланмасдан, лойиҳани амалга ошириш кечиктириб юборилган.\nТопшириқлар ижросига етарли масъулият билан ёндашилмагани оқибатида шу кунгача тизимга киритилган 55 та топшириқ муддатидан кеч бажарилган. Масалан, 2018 йил 27 июлдаги «Осиё тараққиёт банки иштирокида Жиззах шаҳрида канализация тизимини ривожлантириш лойиҳасини амалга оширишга доир қўшимча чора-тадбирлар тўғрисида»ги Президент қарори билан тасдиқланган йўл харитасида узунлиги 1216 метр бўлган «Фирдавс» даволаш маркази, 225 метр бўлган «4-Сайилжой» канализация тармоқлари ҳамда «Зилол» канализация насос станциясини қуришни 2020 йил 31 январга қадар якунлаш ҳақида топшириқ берилган. Лекин вазирлик ушбу топшириқни кечикиб бажарган.\nШу билан бирга, вазирликнинг масъул тармоғи томонидан юқоридаги топшириқлар ижроси бўйича ўрганиш кунига қадар электрон тизимга белгиланган тартибда маълумотлар киритилмаган. Оқибатда улар 2020 йилнинг 24 март кунига қадар тизимда «ижроси таъминланмаган топшириқ» сифатида сақланиб келган.\nХудди шу каби вазирликда ушбу масалага совуққонлик билан қараб келингани оқибатида 15 та топшириқнинг бажарилишига оид маълумотлар «Ijro.gov.uz» тизимига ўз вақтида киритилмагани аниқланиб, Бош прокуратура аралашуви билан камчилик бартараф этилди.\nБундан ташқари, электрон тизимга топшириқлар ижроси бўйича тўлиқ бўлмаган ва сифатсиз ахборот киритиш ҳолатларига ҳам йўл қўйилган. Оқибатда Ҳисоб палатаси томонидан 36 та топшириқ ижроси қониқарсиз деб топилиб, назоратдан олинмасдан қайтарилган.\nШундай бўлса-да, вазирлик камчиликларни бартараф этмаган ва тизимга қўшимча маълумотлар киритмаган.\nМисол учун, давлат раҳбарининг Сирдарё вилоятига 2019 йил 19 февралдаги ташрифи баёнининг 9.1-банди ва 2019 йил 18 июлдаги ташрифи баёнининг 14-бандида белгиланган топшириқлар ижроси бўйича ахборот киритилган. Бироқ ушбу топшириқлар ижроси юзасидан вилоятнинг 7 та тумани марказини оқава сув тизими билан таъминлаш объектлари бўйича техник-иқтисодий асослар (ТИА) ишлаб чиқилмагани боис Ҳисоб палатаси томонидан назоратдан олинмасдан, ижросини давом эттириш учун қайтариб юборилган.\nЎрганиш натижасига кўра Ўзбекистон Республикаси Президенти администрацияси ҳамда Вазирлар Маҳкамасига ахборот берилди. Шунингдек, Уй-жой коммунал хизмат кўрсатиш вазирлигига аниқланган қонунбузилишларни бартараф этиш ҳамда айбдорларга нисбатан интизомий чора кўриш тўғрисида тақдимнома киритилган.\nТақдимнома 2020 йил 5 май куни вазирликнинг барча ходимлари иштирокида ўтказилган йиғилишда муҳокама қилиниб, айбдорларнинг интизомий жавобгарлик масаласи ҳал этилди.\nШунингдек, вазирлик тизимида йўл қўйилган ўзлаштириш, 1,2 млрд. сўм ноқонуний харажат ва ортиқча тўловлар давлат бюджетига қайтарилган.\nШу билан бирга, вазирлик томонидан аниқланган хато ва камчиликларни бартараф этиш бўйича 12 банддан иборат йўл харитаси ишлаб чиқилиб, ижроси назоратга олинди.\nБош прокуратура бошқармакатта прокурори


«Челси» бош мураббийи Томас Тухель АПЛнинг 25-туридан ўрин олган «Саутҳэмптон» (1:1) билан ўйиндан сўнг ўз фикрларини билдириб ўтди.\n«Тўпга эгалик қилдик, аммо рақиб дарвозасига 20 метр масофа қолганида сифатли ҳаракатлар етишмади. Нотўғри қарорлар қабул қилдик. Тўпни жуда қаттиқ ёки кучсиз тепдик. Умуман олганда хавфли ва аниқ ўйнай олмадик.\nКанте ажойиб ҳаракат қилди, Ковачич ҳам. Қарши ҳужумларда тезлигимиздан фойдаланишимиз керак, акс ҳолда гол уриш қийин бўлади.\nҲадсон-Одоини (яримҳимоячи иккинчи бўлимда майдонга тушиб, 76-дақиқада алмаштирилди) захирага олганим? Менга унинг фидойилиги, ўйинга муносабати ёқмади. Шунинг учун уни алмаштиришга қарор қилдим. Биламан, футболчиларга бундай ҳолатда осон эмас. Лекин эртага ҳаммаси ортда қолади. Каллум «Атлетико»га қарши ўйинни асосий таркибда бошлаш учун барча имкониятларга эга», – дея Тухелнинг сўзларини келтиради ВВС.


Хуршид Дўстмуҳаммедовга Қирғизистондаги “хунук воқеалар” ёқмади\n09 март 2021, Тошкент вақти: 00:08\nТўлқин “Озодлик” мухбири Ўзбекистонда расман рўйхатдан ўтган “Адолат” ва “Миллий тикланиш” партиялари ҳамда мухолифатдаги “Озод деҳқонлар” партияси вакилларига Қирғизистондаги воқеаларга муносабат сўраб мурожаат қилди.\nМухбир: Партиянгиз Қирғизистондаги воқеаларга қандай баҳо беради?\nРавшан Ҳайдаров (“Адолат” социал демократик партияси вакили): Ташқи ишлар вазирлигимиз Қирғизистоннинг ички ишларига четдан аралашмаслик, юзага келган вазиятни тинч йўллар билан ҳал қилиш ҳақида баёнот берди. Биз ҳам шунинг тарафдоримиз.\nХуршид Дўстмуҳаммедов (“Миллий тикланиш” демократик партияси раиси): Кейинги йилларда Грузия ва Украинада юз берган воқеалар бир-бирига ўхшаб кетиши билан одамларни ҳайрон қолдираётган эди. Буни қарангки, мазкур мамлакатларни узоқда десак, ён қўшнимиз Қирғизистонда ҳам шундай воқеа фавқулодда юз берди. Бундай хунук воқеанинг юз бериши, қардош халқнинг бошига тўполон, ташвиш тушганидан мен оддий фуқаро сифатида ҳам, депутат сифатида ҳам, партия раҳбари сифатида ҳам ҳайрон бўлиб турибман.\nНигора Ҳидоятова (“Озод деҳқонлар” партияси раҳбари): Қирғизистонда Марказий Осиёдаги барча авторитар тузумларни карахт қиладиган воқеа содир бўлди. Бу, албатта, собиқ иттифоқ ҳудудида содир бўлган учинчи, деярли қон тўкмасдан амалга оширилган ҳақиқий демократик инқилобдир. Чамаси, “домино эффекти” ишга тушганга ўхшайди, яъни бир бўғиннинг инқирозга юз тутиши бутун тизим ҳалокатига олиб келди. Ўтган 14 йил давомида собиқ иттифоқ ҳудудида пайдо бўлган тузумлар ўзларининг халққа қарши сиёсатини юргизиб, инсон ҳуқуқларини топтаб, шунингдек, халқ бойлигини талон-тарож қилиб, айни пайтда дунё ҳамжамиятини алдаб келди.\nМухбир: Сиз Қирғизистондаги воқеаларни демократик инқилоб ҳисоблайсизми ёки демократик меъёрларга зид давлат тўнтаришими?\nР.Ҳайдаров: Охирги вазият шуни кўрсатяптики, давлат тўнтаришига ўхшаб кетяпти. Аввалига демократик ҳаракатлар ва уларнинг раҳбарлари кўзга ташланган эди. Аммо уларнинг мақсадлари аниқ эмас. Норозиликлар сабаблари парламент сайловига бориб тақалгани маълум бўлса-да, уларнинг сиёсий ғоялари ҳақида бизда ҳеч қандай маълумот йўқ.\nХ.Дўстмуҳаммедов: Бу воқеалар бебошлик, ғайриқонуний хатти-ҳаракатдир. Расмий ҳукуматга ғайрирасмий тажовуз дейиш мумкин. Майли, муаммо бордир, етилгандир. Майдонга чиққан кишиларни қуюшқондан чиқарадиган бирор нарса бўлгандир. Лекин маданий жамиятда ҳар қандай муаммонинг ечимини юзма-юз ўтириб, муроса йўли билан топиш мумкин эди. Бу воқеалар оддий халққа ҳеч қачон яхшилик олиб келмайди.\nН.Ҳидоятова: Мен буни, албатта, халқ демократик инқилоби, деб биламан. Ниҳоят, 15 йил давомида тўпланиб келган халқ ғазаби жўшиб, авторитар тузум занжирининг кучсиз бўғинидан ёриб, ташқарига чиқди. Эҳтимол у Украинадаги каби батартиб, яхши ташкиллаштирилмагандир. Ҳар ҳолда бу Осиёга хос бир хусусият. Биз бу воқеалар Марказий Осиё учун ўта муҳим аҳамиятга эга, минтақа халқларида уйғониш жараёни бошланганини англатади, деб ҳисоблаймиз.\nМухбир: Қирғизистонда воқеаларнинг бундан кейинги ривожи қандай бўлади, деб ўйлайсиз?\nР.Ҳайдаров: Албатта, яхшиликка, тинчликка умид қиламиз. Қон тўкилмаса, халқ озор кўрмаса, яхши. Барибир халқнинг донолиги бор. У енгиб чиқади. Тўс-тўполон билан ҳеч нарсани ҳал қилиб бўлмайди. Қирғизистондаги осойишталик Ўзбекистонга ҳам фойдалидир. Чунки минтақадаги ҳар қандай беқарорлик барчага таъсир кўрсатади.\nХ.Дўстмуҳаммедов: Хоҳлаймизми, йўқми, ғишт қолипдан кўчди. Акаев қаерда юрибди, нима чора кўради, бу унга ва ҳозир норасмий деймиз, мухолифат раҳбариятига аён. Умидимиз шуки, ҳар қандай вазиятни қирғиз халқи энг чиройли, маданий йўл билан ечади.\nН.Ҳидоятова: Аввало, мухолифат раҳбарлари юзага келган сиёсий инқирозни бартараф этиб, конституциявий тузумни тиклаши, мамлакатда тартиб ўрнатиши лозим. Кейин эса, назаримда, ислоҳотларга киришиш керак.\nP.S. Ўзбекистон халқ демократик партияси, “Фидокорлар” партияси, Тадбиркорлар ва ишбилармонлар ҳаракати - Ўзбекистон либерал демократик партияси вакилларидан саволларга жавоб олишнинг имкони бўлмади.


Русланбек Давлетов янги ДХМ ҳақида: «Давлат бюджетидан пул сарфламасдан шундай чиройли бинони қуриш мумкин(ми)?!»\nТошкент шаҳрининг Чилонзор туманида янги қиёфадаги Давлат хизматлари маркази очилгани хабар берилганди.\nУшбу марказ пойтахтда фойдаланишга топширилаётган замонавий ДХМ биноларидан биринчиси бўлиб, Тошкентда яна 8та марказ қурилиши давом этмоқда.\nЎзбекистон адлия вазири Русланбек Давлетов Facebook’даги саҳифасида ушбу ДХМ ҳақида пост қолдирди.\n“Бугун Чилонзор тумани давлат хизматлари маркази янги биносини ишга туширдик. Эътиборлиси, давлат-хусусий шерикчилик асосида мазкур бино инвестор томонидан бепул қуриб берилди. Тошкент шаҳрида яна 8 та бино шундай ҳамкорлик асосида қуриляпти.\nБуниси республика бўйича эллик бешинчиси. Йилнинг охиригача 100 та бино фойдаланишга топширилади. Кейинги йилда эса барча 200 дан ортиқ туман ва шаҳарларда энг замонавий бинолар халқимизга сифатли, шаффоф ва тезкор хизмат қилиш учун тайёр бўлади.\nШу билан бирга, хизмат кўрсатишда бизнес жараёнларни мақбуллаштириш (BPR), очиқлик ва масъулиятни ошириш юзасидан ҳам ишларимизни жадаллаштиряпмиз” - деб ёзади вазир.\nЭслатиб ўтамиз, янги ДХМда фуқароларга 100дан ортиқ хизмат турлари таклиф этилади. Бинода электрон навбат, инфокиоск, кутиш ва тиббий хизмат кўрсатиш жойлари, болалар майдончаси, кафе, кутубхона, шунингдек электрон хизматлардан фойдаланиш кўникмасига эга хизмат олувчилар (ўзига ўзи хизмат кўрсатиши) учун алоҳида майдонлар мавжуд.\nТошкентдаги замонавий Давлат хизматлари марказларининг биринчиси Чилонзорда очилди (фотогалерея)\nДХМ орқали кўрсатиладиган давлат хизматлари рўйхати эълон қилинди\nТошкентда яшаётган вилоятликлар ўнга яқин ҳужжатларни пойтахтнинг ўзида олиши мумкин бўлди


Бош саҳифа / Мақолалар / ТАВАККАЛ ҚИЛИШДАН НЕГА ҚЎРҚАМИЗ?\nIyul 2, 2019\tТАВАККАЛ ҚИЛИШДАН НЕГА ҚЎРҚАМИЗ?da fikr bildirishni o'chirish 210 Кўришлар\nУмар ибн Хаттоб розияллоҳу анҳудан ривоят қилинади. «Расулуллоҳ соллаллоҳу алайҳи ва саллам марҳамат қилади: “Агар сиз Аллоҳга чинакам таваккал қила олганингизда эди, худди эрталаб инидан бўм-бўш чиқиб кетган қуш кечки пайт тўлиб-тошиб қайтиб келиши каби ризқлантирилар эдингиз”» (Имом Термизий ривояти).\nБиз-чи? Шу қушларчалик Раббимизга таваккал қила оляпмизми?\nСулаймон алайҳиссалом қирғоқда ўтирган эди. Дон кўтариб денгиз сари кетаётган чумолига кўзи тушди. Уни кузата бошлади. Чумоли денгизга етиб борди. Шунда сув ичидан бир қурбақа бошини чиқарди ва оғзини очди. Дон кўтарган чумоли унинг оғзига кириб олди. Қурбақа бир соатча йўқ бўлиб кетди. Сулаймон алайҳиссалом бу ҳолдан таажжубланди. Бир пайт қурбақа сувдан юошини чиқариб оғзини очган эди, ҳалиги чумоли кўринди. Бироқ дон йўқ эди. Шунда Сулаймон пайғамбар чумолини чақирди ва ундан донни нима қилганини, қаерда бўлганини сўради. Шунда чумоли: “Эй Аллоҳнинг пайғамбари! – тилга кирди чумоли. – Мана шу денгиз тубида катта тош бор, унинг ичида кўр қурт яшайди. Ризқ талабида ташқарига чиқолмайди. Аллоҳ таоло унга озуқа етказишни менга, сув тубига шўнғишни эса қурбақага юклади”, деди.\nБу эзгу ишни барчамиз ойнаи жаҳон орқали кузатдик. Она юрт тупроғига қадам қўйган каттаю кичикнинг кўзларига ёш қалққани кўриб, хаёлимга юқоридаги ҳадис келди.\nАввалги Тошкент вилоятида фаолият олиб бораётган отинойилар учун ўқув семинари ташкил этилди\nКейинги “Кўктерак” жоме масжиди имом-хатиби Қозоғистонда жума намозини ўқиб берди


Исроил Таяда операция ўтказди\nИсроил армияси Ливан жанубидаги Тая шаҳрида “Ҳизбаллоҳ” жангариларига қарши ҳарбий амалиётлар ўтказган бир пайтда гуруҳ аъзолари ҳам Исроилга ракеталар отишни давом эттирди.\nИсроил ҳарбийлари охирги 36 соат ичида Ливанга ҳаводан 160та зарба берилганини маълум қилди.\nИсроил аскарлари Тая шаҳрида “Ҳизбаллоҳ”га қарши рейдлар ўтказди. Ахборот агентликлари хабарига кўра, шаҳар шимолидаги цитрус мевалар етиштириладиган минтақага Исроил ҳарбийлари десант туширди. Турар-жой биноси ташқариси ва ичида содир бўлган отишмада Исроилнинг саккиз аскари яраланди.\n“Ҳизбуллоҳ” жангарилари эса Ливан чегарасидан тахминан 80 километр узоқда жойлашган Хадера шаҳрига ракеталар отди. Бу шу пайтгача “Ҳизбаллоҳ” энг узоқ масофага отган ракета экани айтилмоқда.\nХадераликлар ракета ҳужумидан ҳайратга тушган бўлса-да, қўрқувда эмаслигини билдирмоқда.\n“Биз яшашимиз ва ҳаётни давом эттиришимиз керак. Аксинча, агар яшириниб олсак, биз уларга қўрққанимизни кўрсатиб қўямиз ва биз бу ерни тарк этишимизга тўғри келади”, – дейди исроиллик аёл.\nЛиванда эса аҳолининг аксари Исроил ва АҚШдан ғазабланмоқда. 5 август куни Байрутда бўлиб ўтган намойишда унинг қатнашчилари “Ҳизбаллоҳ”ни қўллаб-қувватловчи шиорлар билан чиқди. Исроил ҳарбийларининг Ливанга ҳужумини қўллаб-қувватлаётган АҚШга норозилик тариқасида улар Исроил ва АҚШ байроқларини ёқди.\nЛондонда ҳам норозилик намойиши бўлиб ўтди. Унинг қатнашчилари Исроил ҳарбийлари ва “Ҳизбаллоҳ” жангариларидан ўт очишни тўхтатишни талаб қилди. АҚШ элчихонаси ва Буюк Британия парламенти бинолари томон юриш бошланишидан олдин Гайдпаркка 7-8 минг одам йиғилди. Мазкур норозилик намойиши исломий ташкилотлар, Фаластин ва ливанлик гуруҳлар коалицияси томонидан уюштирилди.\nШундай бир шароитда АҚШ давлат котиби ёрдамчиси Давид Велх Ливан Бош вазири Фуад Синиора билан учрашиб, Ливан жанубида давом этаётган қуролли тўқнашувлар масаласини муҳокама қилди. Давид Велх АҚШ бир неча ҳафтадан бери давом этаётган зўравонликларни тўхтатиш ниятида эканини айтди.\n5 август куни эса Исроил ҳарбийлари Сидон шаҳрига ҳаводан варақалар ташлаб, шаҳар аҳолисини ўз уйларини ташлаб, Ливан шимолига кўчишга чақирди.\nИсроил ҳарбийларининг билдиришича, “Ҳизбаллоҳ”нинг ракеталар отадиган жойларига зарба бериш пайтида тинч аҳоли орасида талафот кўрилишининг олдини олиш мақсадида шундай чора кўрилган.\nЎн минглаб қочқин бошпана топган Сидон Ливандаги учинчи йирик шаҳар ҳисобланади.


А Серия. Қизғин беллашувлар, кутилмаган вазиятлар ҳамда эҳтиросларга бой бўлган тур ҳақида / CHAMPIONAT.asia\nА Серия. Қизғин беллашувлар, кутилмаган вазиятлар ҳамда эҳтиросларга бой бўлган тур ҳақида\nТеглар : Фиорентина«Лацио» Удинезе Ювентус Интер Женоа Рома Милан НаполиСассуолоБолоньяКьевоЭмполиСампдорияПармаФросинонеАталантаСПАЛ\n"Ювентус"нинг илк мағлубияти, Милан дербиси ҳамда "Рома" куздан бери юта олмаётган "СПАЛ"га ютқазиб қўйди.\n"Ювентус" Генуяда мағлубиятга учради\nЕЧЛ доирасидаги учрашувда "Атлетико"ни йирик ҳисоб билан мағлуб этган туринликлар бундай ўйин намойиш этишини очиғи кўпчилик ҳаёлига ҳам келтирмаган эди. Айниқса, турнир жадвалининг 12-поғонасини банд этиб турган "Женоа"га имкониятни бой бериши кутилмаган вазият бўлди. Жамоа етакчиларига дам олишга рухсат берилди. Бироқ Криштиану майдонга тушмаслигидан хабар топган "грифонлар” мухлислари чипта пулини қайтариб беришларини талаб қилдилар. "Женоа" дастлабки дақиқаларданоқ хавфли вазиятлар ярата бошлади. "Кекса синьора" ҳужумда бироз суст ўйнади.\nИккинчи таймда меҳмонлар гол уришга муваффақ бўлдилар. Канселу тўпни Дибалага ошириб берди. Дибала бундан унумли фойдаланиб, тўпни дарвоза томон йўллади. Бу пайтда такрорий видео қўйилиб, бунга қадар Бентакур тўпни қўли билан ўйнаганини гувоҳи бўлишди. Шундан сўнг, гол ҳисобга олинмади. Ўйиннинг ҳал қилувчи палласида Чезаре Пранделли иккита ўйинчини алмаштиришга қарор Чезаре Пранделли қилди. Улар эса баҳсни умуман бошқа томонга ўзгартириб юбордилар. Горан Пандев шериги Стурарога пас берди, Бундан унумли фойдаланган Стефано собиқ жамоаси дарвозасини "Женоа" таркибида илк бор ишғол этишга муваффақ бўлди. "Ювентус" зўр бериб ўйнамаётгани туфайли яна битта гол ўтказиб юборди. Куаме жамоадоши Пандевга ажойиб пас берди. Натижада македониялик гол урди. Тўғри, қачондир шундай бўлиши керак эди. Лекин "Ювентус"нинг биринчи мағлубияти кутилмаган бўлди.\n"Интер" дербида ғалаба қозонди\nДербидан олдин мутахассислар "Милан"ни фаворит деб ҳисоблашаётган эди. Аммо бундай ўйинларда олдиндан бир нима дейиш қийин. Баҳснинг 4 дақиқасидаёқ Лаутаро Мартинеснинг фаоллиги “Интер” ҳисобига битта гол ёзилишига сабаб бўлди. Аргентиналик тўп учун курашиб, уни Перишичга ошириб берди. Кейин эса у тўпни дарвоза томон йўллади. Буни кўрган Весино гол уриб, джарвозани ишғол этди. "Милан" эса ўйин бундай бошланишини кутмаган ҳам эди. Милан Шкриньяр тўпга эгалик қилиб, йўлида тўсқинлик қилиши мумкин бўлган Пентекни ўйиндан “четлаштириб қўйди”.\nИккинчи тайм бошида Политано бурчакдан жарима майдонига кириб борди. Де Врей эса гол уришга муваффақ бўлди. Бироқ орадан беш дақиқа ўтиб, Хакан Чалханоглу жарима мадонида ажойиб ҳаракатланди. Бакайоко эса дарвозани ишғол қилди. Лекин оз фурсатдан сўнг, Политано яна ўзини кўрсатди. 67-дақиқада “Интер” ўйинчилари пенальтидан тепиш имкониятини қўлга киритдилар. Мартинес бундан фойдаланиб қолди. Лекин "россонерилар" бунга яна гол билан жавоб беришди. "Милан" катта куч билан олдинга ташланди, аммо "кўк-қоралар" сўнгги дақиқаларгача рақибга имкон беришмади. Гаттузо шогирдларида ўша қулай имконият ахири бўлди, лекин унда ҳам Д`Амброзионинг жонкуярлиги таблодаги ҳисоб ўзгармай қолишини таъминлади. Айнан шу ғалаба эвазига "Интер" "Милан"дан ўзиб кетди ва 3-ўринга кўтарилиб олди.\n"Наполи" "Удинезе"ни мағлуб этди\nНеаполликлар охирги ўйинларда унчалик кучлидек кўринмасдилар. Шунинг учун "Удинезе" билан баҳсда 3 очко уларга жуда зарур эди. Анчелотти ротация қилишга қарор қилди, бироқ доимий тактикасидан узоққа кетмади. Ҳужумда Мертенс ва Милик майдонга тушди. "Наполи" учрашувннг илк дақиқаларидан ҳужумга ўтди ва бир нечта хавфли вазиятлар яратишга муваффақ бўлди. Мертенс шериги Юнесга тўпни ажойиб тарзда етказиб берди. Амин эса гол уриб, ҳисобни очди. Орадан 10 дақиқа ўтиб Кальехонни дарвозани ишғол этди. Бироқ бир неча дақиқа ўтиб, "Удинезе" ўйинни жиловини ўз қўлига олди ҳамда Кевин Лазанья рақиб дарвозаси томон гол йўллади. Ўша пайт "Наполи" ҳимоя чизиғи билан нима муаммо юзага келганини тушунтириб бериш қийиню Бироқ бундан самарали фойдаланган "зебралар" олтдақиқа ичида Ласанья ва Фофана туфайли 2та гол уришша эришдилар.\nШундан кейин Анчелотти кийиниш хонасида асабийлашиб, ўйинчилардан аччиқланди. "Наполи" футболчилари иккинчи таймда ўзларини қўлга олган ҳолда майдонга тушдилар. Аркадиуш Милик 57-дақиқада неаполликлар ҳисобига 3-голни ёзиб қўйди. Бу унинг 11 учрашувдаги ўнинчи голи бўлди. Биринчи таймдаги иккита голни ёдида сақлаган "Наполи" концентрацияни йўқотмасликка урунди. Бироздан кейин Алланнинг узатмасидан Мертенс рақиб дарвозасини ишғол этишга муваффақ бўлди. Шу билан, “Наполи” баҳсни ғалаба билан якунлади.\n"Рома" куздан бери уйда ғалаба нималигини билмаётган "СПАЛ"га ютқазиб қўйди\nРимликлар Раньерининг биринчи учрашувидаги ғалабадан сўнг, муваффақиятли одимларини давом эттириш ниятида эдилар ва куздан буён ўз майдонида ғалаба нималигини билмай келаётган "СПАЛ" бу борада жуда қулай рақибдек эди. Мезбонлар биринчи дақиқалардан рақиб шаштини қайтаришга муваффақ бўлди ва ўзлари кам сонли ҳужумлардан бирида ҳисобни очишга эришишди. Сионек ошириб берган тўпни Фарес Ольсен қўриқлаётган дарвозага жойлаб қўйди. Бу вазиятда швециалик дарвозабоннинг ҳам қисман айби, хатоси бор эканлигини таъкидлаш лозим. Унинг жой танлашдаги хатосидан сўнг, "Рома" яна бир гол ўтказиб юборди. Римликлар эса ҳа деганда Вивиано дарвозасига йўл топа олишмади. Жеко-Шик жуфтлиги кутилганидек иш бермади, Эл-Шаарави ва Клюйверт эса ўз қанотларида яккаланиб қолгандек кўринди.\nИккинчи таймни катта босим билан бошлаган "Рома" Жекони жарима майдони ичида йиқитишгани учун пенальти тепиш ҳуқуқига эга бўлди. Перотти бу ишни ишончли тарзда амалга оширди ва мувозанатни тиклади. Лекин кўпчилик меҳмонлар энди ғалабани ўз томонларига оғдириб олар эканда деб турганда, ташаббус мезбонлар томонига ўтиб кетди. "Бўрилар" ҳимоясининг эътиборсизлиги оқибатида Петанья ўта қулай вазиятга чиқиб кетаётганда, Жесус уни қоидани бузган ҳолда тўхтатишдан ўзга йўл топа олмади. Пенальтини жабрланувчининг ўзи ишончли тарзда амалга оширди ва А Сериядаги 11 голини расмийлаштирди. Таъкидлаш лозим, қолган вақт давомида "Рома"дан кўра, "СПАЛ" яна бир гол уришга яқинроқ келди. Жахли чиққан Раньери жамоаси ўйинидан қониқмаётганини яшириб ўтирмади. Унинг бахтига 4-ўрин билан орадаги 4 очколик фарқ ўзгармай қоладиган бўлди.\n"Лацио" ишончли ғалабага эришди ва еврокубоклар йўлидаги муҳим қадамни ташлади\n"Бургутлар" еврокубоклар йўлланмаси курашидан тушиб қолмасликлари учун ўз майдонрларида "Парма"ни таслим этишлари талаб этиларди. Милинкович-Савич жарима майдони ичига тўпни усталик билан ташлаб берди, Марушич эса Сепега умуман имкон қолдирмади. Кўп ўтмай, "Лацио" пенальти тепиш имкониятига эга бўлди - Луис Альберто дарвозабон ва тўпни бошқа-бошқа бурчакларга равона қилди. Лекин мезбонлар тўхташ ниятида эмасдилар. Танаффусгача испаниялик футболчи жамоасининг ўйиндаги, ўзининг мавсумдаги учинчи голини уришга эришди. Плеймейкер ўтган мавсумдаги спорт формасида эмас, бироқ агар шу ўйин унинг қайтишига туртки бўлса, бу "Лацио" ва мухлислари учун ажойиб янгилик бўлади. Тайм сўнгида яна Луис Алберто фаоллик кўрсатди, унинг тўп оширишидан сўнг Лулич қулай вазиятга чиқиб борди ва орадаги фарқни яна битта голга оширди.\nИккинчи бўлим кутилганидек расмиятчилик учун ўтказилди. Ниятига эришган "Лацио" эконом-режимда ўйнай бошлади ва шундагина "Парма" ҳужумда бир нималар қилишга имкон топди. Маттиа Спрокатти "Лацио" ҳимоячиси хатосидан унумли фойдаланди ва ҳеч бўлмаса битта жавоб тўпини киритди. "Лацио" ҳамон 7-поғонани банд этиб турибди, лекин Индзаги шогирдларининг захирасида битта ўйин мавжуд. Бундан кўриниб турибдики, бизни еврокубоклар йўлланмалари учун қайноқ кураш кутиб турибди.\n"Болонья" ғалаба қозонди\n"Сампдория" рақиб дарвозасини 5 марта ишғол этиб, ғалабани қўлга киритди.\n"Аталанта" турнир жадвалининг энг сўнгги поғонасини эгаллаган "Кьево"ни мағлуб эта олмади.\nРоналду айбдор эмас 3\n"Милан" "Атлетико" ярим ҳимоячиси билан келишувга эришди 2\nИкарди рози бўлди 8\n"Рома" марказий ҳимоячи изламоқда 2\n"Атлетико" форварди фаолиятини А Серияда давом эттиришга яқин 3


Тарих фани - бўлиб ўтган воқеалар тафсилотларини ўрганишгина эмас, балки, тарих билан бугунни чоғиштириш, сўз, атамалар маъноларини ўрганиш, хариталар билан ишлаш, воқеа-ҳодисаларни таҳлил қилиш, хулоса чиқариш, мулоҳаза юритишга чорлайди. Мен дарс бераётган синфлар ўқувчиларининг кўпчилиги тарих фанига қизиқади. Ўтиладиган ҳар бир дарс сиёсий янгиликлардан хабардор бўлиш билан бошланиб, ўқувчилар куннинг муҳим воқеалари ҳақида ахборот берадилар.\nДекабрь - умумтаълим мактабларида тарих фани ойлиги, деб белгиланиб, ойлик доирасида қатор тадбирлар ўтказилмоқда. Бу ўқувчиларнинг фанга бўлган қизиқишларини оширмоқда.\nҲозирги пандемия шароитида тарихий музейларга, муқаддас қадамжоларга бориш имкони чекланган. Фан ойлиги бошиданоқ ўқувчилар қишлоқ тарихини ўрганиш мақсадида кексалар, таниқли кишилар билан учрашувлар, суҳбатлар жараёнида қатор маълумотлар йиғдилар. Шу билан бирга, тарихий аҳамиятга эга уй-рўзғор буюмлари, тақинчоқлар, суратлар, меҳнат қуроллари, қўлланма, эски ёзувга доир ҳужжатлардан иборат кўргазмалар ташкил қилдилар. Бу эса бутун мактаб ўқувчиларининг тарих фанидан олаётган билимларини бойитишга ёрдам бермоқда.\nШунингдек, синфлар ўртасида "Ўз шажарангизни биласизми?", "Қонун ва мен" мавзуларида рефератлар танлови, ижодкор ва расм чизишга мойиллиги бор ўқувчилар ўртасида "Мен яшаб турган қишлоқ", "Қишлоғим тасвири" деб номланган ижодий ишлар, хариталар, суратлар кўргазмалари, тарихий асарлардан саҳна кўринишлари намойиши ҳамда очиқ дарслар ташкил қилинди.\nШу ўринда дарслар мобайнида ўқувчиларга янги йилни турли халқлар қандай қарши олиши, янги йилга оид расм-русумлар, урф-одатлар ҳақида ҳам қизиқ маълумотлар бериб борилади. Бу эса ўқувчиларда тарихий анъаналар, инсоний муносабатларга ҳурмат ҳиссини оширади, қадриятларни улуғлашга ўргатади.\n"Заковат", "Топқирлар баҳси", "Билимдонлар беллашуви" танловлари доирасидаги савол ва топшириқлар орқали ҳам ўқувчиларнинг янги йил ва унга боғлиқ тарихий маълумотлар ҳақидаги билимлари синовдан ўтказилди. Рўзимуҳаммад Узоқов, Дилбархон Комилова, Дурдона Соҳибова, Яҳёбек Турдиев, Исломбек Баҳодиров, Моҳларой Иброҳимова сингари ўқувчилар "Ёш тарихчи" тўгарагининг фаол аъзолари сифатида фан ойлиги тадбирларида тенгдошларига намуна бўлди.\nТарихсиз келажак бўлмайди. Бугуннинг, яратилаётган чексиз имкониятларнинг қадрига етиш учун албатта, тарихни чуқур ўрганиш, улуғ алломалар, тарихий шахслар ҳаёти, Ватанимиз ўтмишини пухта ўрганиш зарур. Зеро, "Тарихини унутган халқ, жамият ўз йўлини йўқотади, бундай халқ ва жамиятнинг эса келажаги йўқ!" деган донишмандларнинг сўзларини асло унутмаслигимиз лозим.\n12-умумтаълим мактабининг тарих фани ўқитувчиси.\nШу рубрикадаги бошка янгиликлар: « Чет тилини ўрганиш - она тилини яхши билишга боғлиқ ГИЁҲВАНДЛИККА ҚАРШИ КУРАШИШ- БАРЧАНИНГ БУРЧИ »


16:57 / 07.04.2011 1848 pdf Ўқиш режими + -\nШайх Муҳаммад Содиқ Муҳаммад Юсуф ҳазратларининг «Васатия – ҳаёт йўли» деб номланган асарга қилинган аудио диск.\nШайҳ Муҳаммад Содиқ Муҳаммад Юсуф ҳазратлари 2005 йилнинг май ойида Кувайт давлатида бўлиб ўтган "Васатия (мўтадиллик) - ҳаёт йўли" мавзусидаги умумжаҳон Ислом илмий анжуманида иштирок этдилар. Анжуманга ушбу мавзуни танлашдан мақсад ёшларнинг нотўғри йўлларга кириб кетаётганлиги, динда ҳаддан ошиши, диний мутаассибликка берилиши каби долзарб муаммоларни муҳокама қилиш эди. Шайх ҳазратларининг шу номли аудиокитобларида мазкур анжуманда кўтарилган масалалар умумлаштирилиб, ундаги мавзулар батафсил ёритиб берилган.\nНоми: «Васатия – ҳаёт йўли» (CD МР3)\nҲажми: 577 дақиқа\n2. Васатияни қандай тушунамиз.\n3. Васатиянинг маъноси ва таърифи.\n4. Қуръонда васатуйлик.\n5. Суннатда васатуйлик.\n6. Васатия ва салафи солиҳлар.\n7. Уламолар ва васатийлик.\n8. Имом ғаззолий ва васатия.\n9. Мусулмонлар васат уммат.\n10. Ақийдада васатийлик.\n11. Илоҳ ҳақидаги ақида.\n12. Фаришталар ҳақидаги ақийда.\n13. Пайғамбарлар ҳақидаги ақийда.\n14. Жинлар ҳақидаги ақийда.\n15. Ақийдадаги васатийлик намунаси.\n16. Шариатдаги васатийлик.\n17. Ислом таклифлари ва аҳкомларидаги васатийлик.\n18. Фарз ибодатдаги васатийлик.\n19. Намоздаги васатийлик.\n20. Закотдаги васатийлик.\n21. Ҳаждаги васатийлик.\n22. Нафл ибодатлардаги васатийлик.\n23. Нафл намозидаги васатийлик.\n24. Нафл рўзадаги васатийлик.\n25. Нафл садақада васатийлик.\n26. Қуръон тиловатидаги васатийлик.\n27. Тасаввуфдаги васатийлик.\n28. Иқтисоддаги васатийлик.\n29. Дунё ва охиратдаги васатийлик.\n30. Халқаро алоқалардаги васатийлик.\n31. Васатийликнинг фойдалари.\n32. Васатийликдан оғишнинг оқибатлари.\n33. Динга жафочи бўлиш сабаблари.\n34. Динда ҳаддан ошиш.\n35. Қуръон ва суннат ғулув ҳақида.\n36. Салафи солиҳлар ғулув ҳақида.\n37. Қадимги уламолар ғулув ҳақида.\n38. Ҳозирги уламолар ғулув ҳақида.\n39. Абу ҳанифанинг бағри кенглиги.\n40. Ибн ҳанбалнинг бағри кенглиги.\n41. Ибн ҳазмнинг бағри кенглиги.\n42. Лайс ибни саъднинг бағри кенглиги.\n43. Ғулувнинг зарарларидан.\n44. Ғулувнинг турлари.\n45. Амалй ғулув.\n46. Эътиқодий ғулув.\n47. Хаворижлар ва диндан отилиб чиқувчилар ҳақида.\n48. Ғулувнинг сабаблари.\n49. Замонавий ғулувнинг сабаблари.\n50. Ғулувнинг оқибатлари.\n51. Кофирлик ҳақида фатво бериш.\n52. Куфрнинг маъноси ва таърифи.\n53. Иймон ва куфр шўбалари аралашуви.\n54. Бировни кофир дейишнинг хатари.\n55. Ғулувчилар кимларни кофир дейдилар.\n56. Маъсият туфайли кофирга чиқариш.\n57. Жамоатдан четлаганни кофирга чиқариш.\n58. Ҳижрат қилмаганни кофирга чиқариш.\n59. Тақлидга қарши ғулув.\n60. Замонавий раддия.\n61. Амал ва ўзини тутишдаги ғулув-террорчилик.\n62. Таълимни ҳаром деб бесаводликка чақириш.\n63. Макка босқичи бидъати.\n64. Ҳукумат ишида ишламаслик.\n65. Васатийликҳаёт йўли.\n16:55 / 07.04.2011 1836\n16:59 / 07.04.2011 1975\n1904 17:33 / 07.04.2011\n2160 16:12 / 07.04.2011\n2070 16:27 / 07.04.2011\n1769 10:11 / 28.03.2011


Боғчаларда болалар ота-оналаридан турли сабаблар билан пул йиғиш қатъиян тақиқланади – Telegraph\n@Maktabgacha_talimuz June 18, 2018\nНорматив-ҳуқуқий ҳужжатларнинг муҳокамаси порталида Мактабгача таълим вазирлигининг «Мактабгача таълим муассасасининг Васийлик кенгаши тўғрисидаги намунавий низомни тасдиқлаш ҳақида»ги буйруғи жойлаштирилди.\nМактабгача таълим муассасасининг Васийлик кенгаши тўғрисидаги намунавий низомга кўра, кенгаш ҳар бир таълим муассасасида жамоатчилик асосида таълим-тарбия жараёнларини қўллаб-қувватлаш ҳамда унга молиявий ва ҳуқуқий соҳаларда кўмаклашиш учун ташкил этилади. Кенгаш юридик шахс ҳисобланмайди.\nКенгашнинг мақсадлари қуйидагилардан иборат:\nтаълим муассасасида тарбияланувчиларнинг тўлақонли таълим-тарбия олишлари учун қулай соғлом муҳитни яратиш;\nтаълим муассасасининг моддий-техник базасини мустаҳкамлаш, унинг фаолиятини ривожлантиришга кўмаклашиш;\nтаълим муассасаси тарбияланувчиларининг мактабга тайёрлаш\nва маънавий-маърифий, маданий ҳамда соғломлаштириш тадбирларида иштирок этишлари учун шарт-шароитларни яхшилашда таълим муассасаси мудираси билан ҳамкорлик қилиш.\nтаълим-тарбия ишларини шахс, жамият ва давлат манфаатларини кўзлаган ҳолда амалга оширишда, шунингдек тарбияланувчиларнинг ҳар томонлама камол топиши учун шарт-шароитларни яхшилашда таълим муассасасига кўмак ва тавсиялар бериш;\nҳомийлик маблағлари ҳисобидан таълим муассасасини моддий-техника базасини ривожлантириш, унинг биносини таъмирлаш ва ҳудудини ободонлаштиришга кўмаклашиш;\nтарбияланувчилар билан турли оммавий тадбирлар, саёҳатлар, учрашувлар, соғломлаштирувчи тадбирларни ташкил этиш ва ўтказишда таълим муассасаси мудирасига кўмаклашиш.\nМактабгача таълим муассасаси мудираси томонидан Кенгашни ташкил этиш бўйича йиғилиш ўтказилишидан ўн кун олдин йиғилиш ўтказиш санаси, вақти ва жойи тўғрисида эълон, шунингдек мазкур Низомнинг нусхаси барчанинг танишиб чиқиши учун таълим муассасасида осиб қўйилади.\nКенгаш етти кишидан кам бўлмаган тоқ сондан иборат таркибда тарбияланувчиларнинг ота-оналари (қонуний вакиллари), таълим муассасаси фаолиятини ривожлантиришга катта ҳисса қўшган фахрийлар билан ўтказиладиган умумий йиғилишда барча аъзоларининг тенг ҳуқуқлилиги асосида ташкил этилади. Кенгаш таркиби аъзоларининг сони чекланмайди.\nКенгаш таркибига мактабгача таълим муассасаси фаолиятига улкан ҳисса қўшиб келаётган жисмоний ва юридик шахсларнинг, шу жумладан, фуқаролар ўзини ўзи бошқариш органлари ва жамоат ташкилотларининг вакиллари кириши мумкин.\nКенгаш аъзоларининг рўйхати унинг биринчи Умумий йиғилишида тузилади, Кенгаш раиси, унинг ўринбосари ва котиб сайлангандан сўнг Кенгаш қарори билан тасдиқланади.\nКенгаш ҳар йили раис, раис ўринбосари, котиб ва кенгаш аъзоларидан иборат таркибда шакллантирилади.\nМактабгача таълим муассасаси мудираси, унинг яқин қариндошлари Кенгаш аъзолари бўлиши мумкин эмас.\nКенгаш раиси, унинг ўринбосари ва котиб Кенгаш аъзоларининг кўпчилик овози билан сайланади.\nКенгаш раиси ва унинг ўринбосари ўз навбатида мактабгача таълим муассасасининг педагогик кенгаши аъзоси ҳисобланади.\nКенгаш раиси, унинг ўринбосарини ва котибни сайлаш;\nКенгаш фаолиятининг асосий йўналишларини белгилаш;\nҳомийлик маблағларидан фойдаланиш йўналишларини белгилаш ҳамда унинг ижроси бўйича ҳар чоракда ҳисоботлари эшитиш;\nюридик ва жисмоний шахслар томонидан кўрсатилаётган ҳомийлик маблағларини белгиланган тартибда таълим муассасасининг шахсий ғазна ҳисобварағига кирим қилинишини назорат қилиш;\nҳар чоракда Кенгаш раисининг Кенгаш фаолияти юзасидан ҳисоботини эшитиш ва тасдиқлаш;\nКенгаш томонидан қабул қилинган қарорлар ижросини, шунингдек ҳомийлик маблағлари ҳисобига амалга оширилган ишларнинг бажарилиши устидан жамоатчилик назоратини амалга ошириш;\nтаълим муассасаси ички тартиб қоидаларини ишлаб чиқишда иштирок этиш, шунингдек педагогик кенгашга тегишли таклиф ва мулоҳазалар киритиш;\nякуний давлат аттестацияси жараёнида жамоатчилик асосида кузатувчи сифатида иштирок этиш;\nмактабгача таълим муассасаларида молиявий йил бошлангунга қадар Кенгаш йиғилиши баённомасига асосан тўловлардан озод қилинадиган кам таъминланган оилаларнинг болалари (тарбияланувчилар) рўйхатини тасдиқлашда иштирок этиш;\nҚуйидагилар Кенгашнинг мажбуриятлари ҳисобланади:\nҳар чоракда ўз фаолияти тўғрисида педагогик кенгашга ҳисобот тақдим этиш;\nтаълим муассасасида муаммоли масалалар ечимини топишда ўз ваколатлари доирасида кўмаклашиш;\nМактабгача таълим муассасасида тарбияланувчилар ва уларнинг ота-оналари (қонуний вакиллари)дан турли хил сабаблар билан таълим муассасаси мудираси ва бошқа ходимлари (тарбиячи, тарбиячи-ёрдамчилар) томонидан пул маблағларини йиғиш қатъиян тақиқланади.\nОта-оналар таълим муассасасида пул маблағларининг йиғилиши ҳолатлари ҳақида оғзаки ёки ёзма равишда бевосита Кенгашга мурожаат қилиши мумкин. Бундай ҳолат юз берган тақдирда, Кенгаш томонидан туман (шаҳар) мактабгача таълим бўлимларининг раҳбар ходимлари иштирокида муҳокама этилади ҳамда айбдор шахсларни қонун ҳужжатларида белгиланган тартибда жавобгарликка тортиш чоралари кўрилади.\nКенгаш ҳар чоракда таълим муассасасининг умумий ота-оналар йиғилишида ўз фаолияти ва тарбияланувчиларни мактабга тайёрлашга йўналтириш ишлари тўғрисида ҳисобот беради.


Интернет ҳамон назорат остида\n29 май 2022, Тошкент вақти: 09:47\nЎзбекистонда интернет фойдаланувчилар сони йилдан-йилга ошиб бораётганига қарамай, мамлакат аҳолиси ҳамон мустақил ахборот манбаларидан информация олиш имконидан маҳрумлигича қолмоқда.\nЎзбекистонда интернет фойдаланувчилар сони, жорий йилнинг биринчи ярми якунларига кўра, 2,6 миллион одамни ташкил қилган. Агар Ўзбекистон алоқа ва ахборотлаштириш агентлиги тарқатган бу маълумотга ишонилса, Ўзбекистонда ҳар 10 одамнинг бири жаҳон тармоғидан фойдаланиш имконига эга.\nАгентликнинг билдиришича, Ўзбекистонда Интернетга уланиш бўйича хизмат кўрсатувчи хўжалик субъектлари сони 1 июлга келиб 897 тага, интернет-кафелар сони 937 тага етган. Тармоққа уланишнинг умумий тезлиги секундига 831 Мбитга тенг, Ўзбекистоннинг миллий “UZ” зонасида рўйхатга олинган доменлар сони эса 8,5 мингдан ошиб кетган.\nЧегара билмас мухбирлар ташкилотининг Шарқий Европа ва Марказий Осиё бўлими раҳбари Элза Видал фикрича, Ўзбекистонда Интернет фойдаланувчилари сонининг ортгани бу ижобий ҳолатдир.\n- Агар Интернет фойдаланувчилар сони ошгани ҳақдаги ушбу расмий рақамлар тўғри бўлса¸ албатта бу Ўзбекистондаги фуқаролик жамияти учун ижобий ҳолат. Лекин, бу рақамлар қулоққа қанча яхши эшитилмасин, Ўзбекистонда Интернет ҳукуматнинг кучли назорати остида экани маълум. Ўзбекистонда аҳоли ҳам мамлакат ичидаги¸ ҳам ташқарисидаги ҳодисалар ҳақида Интернетдан холис ахборот олиш имконига эга эмас, дейди Элза Видал.\nЎзбекистонда ҳукумат хуш кўрмайдиган мухолифат ва мустақил вeб-нашрлар тўсиб қўйилган. Озодлик сайти баробарида кўплаб сайтларнинг Ўзбекистонда очилиши имконсиз. Интернет кафеларда ҳам таъқиқлаб қўйилган веб-саҳифалар номлари осиғлиқ.\nЎзбекистонда кечаётган воқеалар ҳақида хабар берувчи www.uznews.net мустақил интернет нашри Ўзбекистонда тўсиб қўйилган сайтларнинг бири. Ушбу сайт муҳаррири Қудрат Бобожонов ҳам Ўзбекистонда Интернет фойдаланувчилари сони ортаётганини ижобий ҳол, деб ҳисоблайди.\n- Бугунги кунда интернет фойдаланувчилари сонининг ошиши бу янги имкониятларни яратади. Изоляциядаги¸ ахборот олиш қийин бўлган Ўзбекистондаги интернетга бўлган имкониятларнинг ошиши албатта яхши. Бу жамиятни демократия¸ очиқлик сари олиб боради.\nИккинчи томондан бугунги кунда асосий лойиҳалар интернетда яратилмоқда. Интернетда имкониятлар кенгаймоқда. Интернет бугунги кунда медианинг барча турларини қоплаган. Интернетда радио¸ телевидение ва бошқа ахборот бериш имкониятлари очилган¸ дейди Қудрат Бобожонов.\nУнинг фикрича, ўзбекистонликлар Интернетдан ахборот олиш имконларидан маҳрум этилган, лекин барибир ҳукумат Интернетни буткул тўсиб қўйиш қурбига эга эмас.\n- Сайтларнинг блок қилинганининг салбий томонлари албатта кўп. Сайтлар блокланиши билан бирга Ўзбекистондаги провайдерлар ўз фойдаланувчиларига чекланган миқдорда интернет ажратади. Интернет фойдаланувчилари провайдерлаер томонидан кам миқдорда трафик берилгани учун улар интернет радио эшита олмайдилар¸ видеокўрсатувларни кўра олмайдилар. Интернетда ҳамма жойга тўсиқ қўйишнинг иложи йўқ. Яъни блок қилинган сайтларга прокси-серверлар орқали кириш мумкин¸ дейди Қудрат Бобожонов.\nИнтернетдаги мустақил ахборот ўқилишига техник таъқиқ қўйилиши Ўзбекистонда 2005 йил май ойидаги Андижон воқеаларидан кейин оммавий тус олган эди. Интернет цензураси тадқиқотчиларининг баҳо беришича, ўшандан бери Ўзбекистондаги фойдаланувчиларнинг Интернетнинг жаҳон тармоғига эркин кириши имконсиз бўлиб қолган эди. Ўзбекистонда содир бўлаëтган ҳодисалар хусусида муқобил ахборот тарқатаëтган ва ҳукуматга мухолифатда бўлган партиялар, ҳаракатлар ва ташкилотларнинг веб-ресурсларига йўл тўсиб қўйилган.\nШвецияда яшаётган ўзбекистонлик журналист Тўлқин Қораевнинг айтишича, Ўзбекистонда аҳоли учун Интернет имконларининг кенгайгани, хизмат нархларининг арзонлашуви Интернетдан ёзишма мақсадида фойдаланувчилар учун аҳамиятлидир. Лекин, унинг фикрича, холис ахборот олиш истагида бўлганлар учун Ўзбекистонда Интернетнинг аҳамияти йўқ.\n- Интернетдан фойдаланувчилар сони ошиб бораëтганини биз ҳам сезиб турибмиз. Биз буни Швецияда туриб билаяпмиз¸ чунки буни интернет нархларидан билиб олиш мумкин. Биз Ўзбекистонда юрган пайтларимизда интернетга уланганимизда ҳам телефон учун¸ ҳам интернет учун пул тўлардик. Ҳозир телефонга тўланадиган қисмлар бекор қилинган. Ўзбекистонда яна компьютерларнинг нархи ҳам арзонлаган. Мен бунга ижобий деб қарайман.\nАммо¸ бошқа бир жиҳати¸ одамларга интернет нима учун керак? Эркин ахборот оламан деган одамнинг интернетдан ахборот олиш имкони йўқ. Ҳамма эркин сайтлар блокировка қилиб қўйилган. Эркин ахборотга йўл йўқ. Менимча¸ фойдаланувчиларнинг аксарияти ëш йигит-қизлар. Улар турли шаҳарлардаги ўзларининг тенгдошлари билан гаплашишади¸ яна ҳар хил ўйинлар ўйнашади. Мен бу ерда бошқа сабаб кўрмаяпман. Ўзбекистонда холис ахборот оламан дейдиганлар учун интернетнинг фойдаси йўқ¸ дейди Тўлқин Қораев.\nЎзбекистонда Интернетдан фойланиш нархлари тушгани айтилаётган эса-да, диал-ап орқали Интернетга боғланиш ойига 50 долларга тўғри келмоқда. Агар Ўзбекистонда ўртача ойлик 70-100 доллар атрофида экани инобатга олинса¸ бу нарх анча қиммат. Юқори тезликдаги Интернет хизмати эса Ўзбекистонда ойига 200 доллар. Ҳатто Европанинг энг қиммат мамлакатларида ҳам Интернет хизмати бундан арзон.\nЎзбекистон расмийлари мамлакатда Интернет тўсилишини рад этиб келади. Ўзбекистон президенти Ислом Каримов ҳам ўз чиқишларидан бирида Интернетни бўғиш аҳмоқлик эканини таъкидлаган эди.\n- Интернет бу катта бир магазин. Магазинга борганда одам хоҳлаган молини сотиб олади. Интернетни бозор деб ҳисобласангиз¸ мен ўйлайманки¸ ўзимизнинг оддий иборамизни ишлатсак¸ содда иборамизни ишлатсак¸ катта магазинга кирсангиз¸ хоҳлаган нарсангизни сотиб оласиз. Интернетни шундай деб ҳисобласангиз агар¸ мен сизнинг фикрингизга қўшимча авол бермоқчиман ўзимизга¸ болаларимизда боғлиқ. Интернетни мутлақо ëпиб қўйиш бу ахмоқона фикр. Кимки шунга уринадиган бўлса¸ бу қип-қизил ахмоқ ва керак бўлса бу беҳуда уриниш. Дарвозани ҳеч ким ëпгани йўқ. Ҳаммаси очиқ. Лекин шу магазинга кирганда¸ ўзини таклиф қилган моллар жуда кўп. Шуни олишда сенинг ақлинг ишлайдими йўқми? Мол деганим бу информация. Бизларнинг ор-номусимизга тегадиган¸ онгимизга¸ қадриятларимизда зид нарсаларни бирдан кўриб¸ “Йўқ¸ мен бунинг мазмунини тушунаман, лекин бу менга тўғри келмайди” деб ўзини ҳис қилса¸ менга шу энг ëқадиган нарса¸ деган эди Ислом Каримов.\nЎзбекистонда тўсиб қўйилган www.ferghana.ru сайти бош муҳаррири Даниил Кислов Ўзбекистон президентининг бу баëноти ҳақида фикр билдирар экан, Ўзбекистонда раҳбарлар айтгани ва асл вазиятнинг доим бир-бирига тўғри келавермаслигини таъкидлайди.\n- Президент гаплари ҳам, мамлакат қонунлари ҳам Ўзбекистонда ҳар бир одам Интернетга ҳеч қандай тўсиқсиз кира олиши мумкинлигини кўрсатади. Лекин негадир амалда бу кузатилмайди, дейди Даниил Кислов.


Буюк ипак йўли ЮНЕСКОнинг умумжаҳон мероси рўйхатига киритилди, аммо… « O'zbekiston ERK Demokratik Partiyasi\nБуюк ипак йўли ЮНЕСКОнинг умумжаҳон мероси рўйхатига киритилди, аммо…\n23 June 2014 - 17:11\nБуюк ипак йўли Бирлашган Миллатлар Ташкилотининг Таълим, фан ва маданият масалалари бўйича ташкилоти (ЮНЕСКО) томонидан тузилган умумжаҳон мероси рўйхатидан жой олди. Бу ҳақдаги қарор шу йилнинг 22 июнь куни Қатар пойтахти Дохада бўлиб ўтган ЮНЕСКО қошидаги Умумжаҳон мероси қўмитасининг 38-сессияси мажлисида қабул қилинди.\nЭътиборли жиҳати, қадимда ва ўрта асрларда Шарқий Осиёни Ўрта ер денгизи билан боғлаган машҳур карвон йўлини ЮНЕСКО Умумжаҳон мероси рўйхатига киритиш бўйича ариза Хитой, Қозоғистон ва Қирғизистон томонидан биргаликда берилган. Мавзу сарлавҳасидаги “аммо” сўзи ҳам айнан мана шу ариза берувчи давлатлар рўйхатида Ўзбекистоннинг йўқлиги билан боғлиқ.\nКўпчилик Буюк ипак йўли ЮНЕСКО рўйхатига киритилишининг ўзи катта ютуқ ва бунда аризанинг ким томонидан берилгани аҳамиятсиз деб ҳисоблаши мумкин. Лекин масаланинг бошқа томони ҳам бор. Хусусан, умумжаҳон мероси сифатида рўйхатга киритилган объект фақатгина Хитой, Қозоғистон ва Қирғизистон ҳудудидан ўтадиган Чанъань-Тянь-Шань йўлаги бўйича йўналишлар тармоғини ўз ичига олади. “Ипак йўли”нинг кенг тармоқли мазкур ҳудуди Хан и Тан династиялари давридаги Хитой пойтахтлари бўлган Сиань (Чанъань) ва Лоян шаҳарларидан тортиб Марказий Осиё минтақасининг Еттисув (қозоқча Жетису) шаҳригача узанган. Рўйхатга киритилган йўлнинг умумий узунлиги 5 минг километрдан иборат. Бу йўл мил. авв. II асрдан милодий I асргача бўлган даврда шаклланган ва XVI асргача фойдаланилган.\nУмумжаҳон мероси рўйхатига киритилиш учун мазкур объект таркибига 33 та элемент киритилган бўлиб, булар империялар ва хонликларнинг пойтахтлари ва сарой мажмуалари, савдо участкалари, будда ибодатхоналари, почта бўлинмалари, алоқа тепаликлари, Буюк Хитой девори ҳудуди, мақбаралар ва диний иморатлардан иборат.\nЮқорида таъкидланганидек, Буюк ипак йўли номи остида ЮНЕСКО нинг Умумжаҳон мероси рўйхатига киритилган объект таркибидаги элементларнинг барчаси Хитой, Қозоғистон ва Қирғизистон ҳудудида жойлашган. Чунки Буюк ипак йўлининг мазкур тармоғи айнан мана шу уч давлатнинг биргаликдаги аризаси асосида Умумжаҳон мероси рўйхатига киритилди. Рўйхатга киритилган тармоқ ҳақиқий Буюк ипак йўлининг жуда кичик бир қисмини ташкил қилсада эндиликда мазкур тармоқ номи расмий ҳужжатларда Буюк ипак йўли сифатида қайд қилинади.\nБуюк ипак йўлининг пайдо бўлиши тарихи ва асосий тармоқлари жўғрофиясига назар ташлайдиган бўлсак уларнинг аксарияти ўз даврининг йирик савдо марказлари саналган ва бугунги кунда Ўзбекистон ҳудудида жойлашган шаҳарлар орқали ўтганини кўрамиз.\nШунга қарамасадан Ўзбекистон юқоридаги учлик ташаббусига қўшилмади. Чунки, сўнги йилларда Ўзбекистон раҳбари ва ҳукуматининг қўшни давлатлар ҳукуматлари билан ўзаро алоқаларининг тобора совиб бориши кўпгина ҳолларда биргаликда қўшма лойиҳаларни амалга оширишга йўл бермайди, айниқса, бундай лойиҳа ташаббуслари Қозоғистон ёки Қирғизистон раҳбари томонидан илгари суриладиган бўлса.\nБуюк ипак йўли тарихи ва асосий тармоқлари ҳақида қисқача маълумот\nМил. авв. 138 йилда Хитой императори У-Ди Чжан Цянни Ўрта Осиё ерларига жўнатади. Элчи Чжан Цян (мил. авв. 138-126 йилларда) Хитойнинг хуннларга қарши кураши учун иттифоқчи излаб келган эди. Мил. авв. II-I асрларга келиб, Чжан Цян юрган йўлларда Хитойни Ўрта ва ўарбий Осиё билан боғлайиган карвон йўли пайдо бўлади. Бу йўл Буюк ипак йўли деб аталиб, умумий узунлиги 12 000 км дан иборат эди. Илк ўрта асрларга келиб, Ипак йўлининг янада ривожланганлигини кузатиш мумкин. Ўз даврида ниҳоятда\nкатта аҳамиятга эга бўлган бу йўлнинг дастлабки тармоғи Хитойдаги Сиань шаҳридан бошланиб, Шарқий Туркистон, Ўрта Осиё, Эрон, Месопотамия орқали Ўрта Ер денгизигача чўзилган.\nХитойнинг Аноси шаҳрига келиб, Ипак йўли бир неча тармоқларга бўлиниб кетган. Хусусан бир тармоқ Аноси-Хами-Қошғар орқали Қўқонга, ундан эса Тошкентга ўтган. Бу ердан Жиззах ва Самарқанд орқали Бухорога келган йўл Урганч орқали Гурьевга, у ердан Оқсарой орқали Қора денгиз бўйларига чиққан. Яна бир тармоқ эса Дунхуан орқали Хўтанга, ундан Лохурга ўтиб кетган. Ундан ташқари Бухорога келиб, бу тармоқ иккига бўлинган. Жанубий йўналиш Бу-хоро-Қарши-Термиз орқали Нишопурга ўтган ва Ҳирот орқали Ҳиндистонга ўтиб кетган. Нишопурдаги тармоқлардан бири Теҳрон-Қазвин-Ҳамадон-Боғдод-Палмира йўналиши бўйлаб Ўрта Ер денгизи бўйидаги Тир шаҳригача чўзилган. Умуман олганда Ипак йўлининг жанубий тармоғи Ўзган орқали Ўшга ўтиб, Қува — Марғилон-Қўқон орқали Хўжанд, Самарқанд, Бухорога ўтган.


Ўзбекистон Афғонистонда эришилган сиёсий битимни қўллаб-қувватлайди\nТИВ ушбу муҳим қарорлар қўшни Aфғонистонда сиёсий музокараларга ҳамда мустаҳкам ва узоқ муддатли тинчликка йўл очишига умид билдирган.\nТОШКЕНТ, 18 май — Sputnik. Ўзбекистон Aфғонистоннинг сиёсий етакчилари томонидан инклюзив ҳукумат ва Миллий ярашув бўйича Олий кенгашни ташкил этиш тўғрисидаги келишувга эришилганини қўллаб-қувватлайди. Бу ҳақда Ташқи ишлар вазирлиги матбуот хизмати хабар қилди.\nАшраф Ғани ва Абдуллоҳ Абдуллоҳ Афғонистонда ҳукуматни тақсимлаб олди\nВазирлик ушбу муҳим қарорлар қўшни Aфғонистонда сиёсий музокараларга ҳамда мустаҳкам ва узоқ муддатли тинчликка йўл очишига умид билдирган.\n“Ўз навбатида, Ўзбекистон Aфғонистон халқи билан дўстлик ва яхши қўшничилик муносабатларини мустаҳкамлашда, афғонлараро сиёсий жараённи ҳар томонлама қўллаб-қувватлашда ҳамда тинч ва фаровон Aфғонистонни барпо этиш учун ҳар жиҳатдан ёрдам беришда давом этади”, - дейилган хабарда.\nЭслатиб ўтамиз, аввалроқ Афғонистон президенти Ашраф Ғани ва собиқ бош вазир Абдуллоҳ Абдуллоҳ ўртасида сиёсий битим имзолангани хабар қилинган эди.\n18:30 01.06.2020 (Янгиланган 18:34 01.06.2020)\n“Замин” фонди, жисмоний ҳолатидан қатъи назар, барча болажонларга қувонч улашишга тайёр. Зеро, сиз кўзимиз қувончи, бизнинг эртамиз ва ҳаётимиз мазмунисиз!”, - дейилган табрикда.\nТОШКЕНТ, 1 июн — Sputnik. Ўзбекистон биринчи хоними, “Замин” фонди васийлик кенгаши раиси Зироат Мирзиёева болаларни Халқаро болаларни ҳимоя қилиш куни муборакбод этди.\n“Азиз болажонлар! Сизларни Халқаро болаларни ҳимоя қилиш куни билан табриклайман! Ўзбекистонимизнинг ҳар бир ўғил-қизи тинч-осуда юртда, ота-онаси бағрида, жисму жони саломат бўлиб улғайишини тилайман”, - дейилади табрикда.\nЗироат Мирзиёева бугунги кунда дунё болалари катталар қатори асосий вақтини уйда ўтказишга мажбурлиги таъкидлаган. Айни ўйнаб, ҳаракат қиладиган ёшда бу осон эмас, албатта. Бироқ вазият шуни тақозо этмоқда.\n“Ўғил-қизларим. Ташқи олам билан боғланиш имкони чекланган бўлсада, сизнинг имкониятингиз чекланмаган! Уйда ҳам бадиий асар мутолаа қилиб, орзу-ўйларингизни тасвир ёки мусиқада ифодалаб, қўшимча фанлар, хорижий тиллар, шунингдек, она Заминимизни ўрганишингиз, интернет орқали билим ва тафаккурингизни кенгайтиришингиз мумкин”, - дея қўшимча қилган Мирзиёева.\nҚайд этилишича, “Замин” фонди Халқаро болаларни ҳимоя қилиш кунида эшитиш қобилияти заиф болалар учун таълимни ривожлантириш дастурини тақдим этмоқда. Лойиҳа доирасида махсус мактабларни замонавий ёрдамчи ускуналар билан жиҳозлаш, ўқитиш усулларини такомиллаштириш кўзда тутилган. Энг асосийси, мунтазам равишда жарроҳлик амалиёти йўли билан ўқувчиларнинг эшитиш қобилиятини тиклаш устида иш олиб борилади.\n“Замин” фонди, жисмоний ҳолатидан қатъи назар, барча болажонларга қувонч улашишга тайёр. Зеро, сиз кўзимиз қувончи, бизнинг эртамиз ва ҳаётимиз мазмунисиз!”, - дея якунланган табрик.\n1 июнь - Халқаро болаларни ҳимоя қилиш куни!


Ўқитувчилар ХТБ мудирини ҳужжатларни сохталаштириб пул олганликда айбламоқда\n24 май 2022, Тошкент вақти: 02:52\nАндижон вилоят, Хўжаобод туманидаги 11- умумтаълим мактаби.\nАндижон вилоят, Хўжаобод туман 11-умумтаълим мактабининг ўқитувчилари , халқ таълими бўлими мудири Шоҳруҳ Ҳамдамовни ўзи содир қилган жиноятни бошқа ўқитувчининг бўйнига қўйиб, ёпиб юборганликда айбламоқда.\nЎқитувчиларнинг иддао қилишича, мудир пандемияга қарши кураш учун ўқитувчиларнинг маошидан ушлаб қолиб, сохта рўйхат тузган ва бу сир фош бўлиб қолганидан сўнг, бу айбни мактаб директори ўринбосари Аҳад Жўраевнинг бўйнига қўйишга муваффақ бўлган.\nАввал бу қонунбузарликни содир қилганлигини “тан олган” Аҳад Жўраев Озодликка шу воқеа сабаб ишсиз қолгани ва бу жиноятни "бости-бости бўлгунча мудир ўз бўйнига олиб туришни илтимос қилгани"ни айтди.\nХўжаобод туман ХТБ мудири Шоҳруҳ Ҳамдамов эса директор ўринбосари Аҳад Жўраевга ҳеч қандай босим ўтказмагани, унинг ўзи ҳужжатларни қалбакилаштириб пул олганини айтмоқда.\nЖорий йилнинг август ойида Хўжаобод туманидаги 11-умумтаълим мактабининг 23 нафар ўқитувчисининг маошидан пандемияга қарши кураш ишлари баҳонасида қарийб 200 минг сўмгача пул ушлаб қолинган.\n11-мактабнинг ўқитувчилари ойлигидан ушлаб қолингани ҳақидаги сохта ҳужжат.\nПул олингани ҳақидаги рўйхатни Озодликка тақдим этган, исми сир қолишини сўраган ўқитувчининг айтишича, бундаги имзолар бари сохталаштирилган:\n“Бу жиноят содир бўлганини бизга тушиб қолган сохта ҳужжатдан билиб қолдик. Қарасак, битта ручка билан деярли бир киши қўйган, бир хил имзолар. Кейин 16 октябрь куни Фэйсбукда группаларга тарқатвордик. Эртаси, 17 октябрь куни ХТБ бухгалтериясидан битта одам пул кўтариб келиб, маошимиздан олиб қолинган пулни тарқатмоқчи бўлди. Биз олмаймиз, буни қилганлар жазолансин, дедик. Лекин ўзимизнинг завучимиз Аҳадбек Жўраев ўртага чиқиб, ўша рўйхатни мен тузган эдим, менга пул зарил бўлиб қолган эди, мени кечиринглар, пулларингни олинглар, деди. Кейин, ҳа майли, зарил бўлиб қолган бўлса шундай қилгандир, деб кечирдик-да, пулни олдик”.\nИсми сир қолишини сўраган бошқа ўқитувчининг айтишича, эртаси куни директор ўринбосари Аҳад Жўраев бу ишга умуман алоқаси йўқлигини айтиб, тилхат ҳам ёзиб берган:\nАҳад Жўраев виждонли инсон экан, барибир ичига ютиб туролмади.\n“Аҳад Жўраев виждонли инсон экан, барибир ичига ютиб туролмади. Эртаси куни ўқитувчиларга, “менинг бу пулга умуман алоқам йўқ, халқ таълими бўлими мудири Шоҳруҳ Ҳамдамов уйимга келиб, шуни бўйнингга олиб тургин, деб илтимос қилди мен йўқ деёлмадим” деб айтди".\nДиректор ўринбосари Аҳад Жўраевнинг тушунтириш хати\nОзодликка юборилган, директор ўринбосари Аҳад Жўраевдан Андижон вилоят халқ таълими бошқармаси бошлиғи Азизбек Миркомилов номига ёзилган тилхатда шундай дейилган:\nЯна бир бор бу имзолар меники эмаслигини, бу ишларда айбим йўқлигини таъкидлаб ўтаман\n“Сиз 11-умумтаълим мактабига Фэйсбук ижтимоий тармоғида тарқалган хабарлар бўйича суҳбат уюштирганингизда сохта имзолар меники эканлигини таъкидлаб ўтдим. Аслини олганда, бу пайтда мен қаттиқ шок ҳолатда эдим. Воқеалар ривожи шундай давом этдики, 2020 йил 17 октябр куни ХТБ мудири Ш.Ҳамдамов ХТБ мониторинг бўлими бошлиғи А.Тожиддинов билан бирга келиб, бу пулларни шахсий эҳтиёжим учун ишлатиб юборганимни, ҳужжатдаги сохта имзолар меники эканлигини тасдиқлаб, жамоадан кечирим сўрашлигимни илтимос қилиб айтди. Бу воқеа кейинги фаолиятимга таъсир кўрсатса ўз ҳимоясига олишлигини айтиб ўтди. Яна бир бор бу имзолар меники эмаслигини, бу ишларда айбим йўқлигини таъкидлаб ўтаман”.\nЎқитувчининг айтишича, ХТБ мудири ўзларининг жиноятини яшириш мақсадида ўқитувчини қурбон қилди:\n“Бизга буни прокуратурага чиқарамиз, дейишди. Лекин чиқаришмади. Ўз-ўзидан ёпилиб кетди, бунинг орқасида ким турибди, умуман номаълум. Ҳали биз билмаган ҳолда қанча пулимизни еб юборишган, буни Худо билади”.\nХўжаобод туман халқ таълими бўлими мудири Шоҳруҳ Ҳамдамов Озодлик билан суҳбатда унинг бу сохта ведомостга алоқадорлигини инкор қилди ва ҳамма айб ўқуви ишлари бўйича директор ўринбосари Аҳад Жўраевда, деди:\nЖўраев ўзи айбини тан олган. Ўқитувчилардан узр сўраган.\n- 11 мактаб директори касал бўлиб ишга чиқолмай қолган эди, Аҳад Жўраев вақтинча директор вазифасини ўтаётган эди. Унинг ўзи бухгалтериянинг кассасидан ўқитувчилар маошини олган ва ўша сохта ведомостни тузиб олиб келиб топширган. Буни вилоят халқ таълими бошқармаси ҳам ўрганди. Жўраев ўзи айбини тан олган. Ўқитувчилардан узр сўраган. Мен бировга сен айтиб тур, сен ол каби сўзлар гапирмаганман. Тўғри унинг уйига одам юборганман, лекин айбингни тўғирлаб қўй, ўқитувчиларингдан кечирим сўра, деб айтиб қўйиш учун юборганман.\nШоҳруҳ Ҳамдамовга кўра, директор ўринбосарига тегишли чора кўрилган:\n- Директор ўринбосари лавозимидан озод этилди. Ҳозир бошқа мактабда ўқитувчи бўлиб ишлаяпти.\nСобиқ директор ўринбосари Аҳад Жўраев Озодлик билан суҳбатда, ўшандан буён ишсиз қолганини айтар экан, ХТБ мудири Шоҳруҳ Ҳамдамовнинг қистови билан қилмаган айбни бўйнига олишга мажбур бўлганини айтди:\n- Ҳақиқатда мен ҳеч қанақа пул олмаганман. ХТБ мудири Шоҳруҳ Ҳамдамов бўйнингга олиб тур дегани учун шундай қилган эдим. Ўшандан буён уйда бекор ўтирибман, иш йўқ, иш тополмаяпман. Менинг айбим бошқалар қилган жиноятни соддалик қилиб, бўйнимга олганим бўляпти.\nЎқитувчиларнинг айтишларича, октябр ойида бу қонунбузарликлар гарчи Фэйсбук ва Телеграм ижтимоий тармоқларида тарқалган бўлса-да, ҳуқуқни муҳофаза қилувчи идоралар ҳеч қандай муносабат билдирмаган.\nЎзбекистонда турли жамғармалар ҳамда коммунал тўловлар учун ўқитувчиларнинг маошидан уларнинг розилигисиз ушлаб қолиш ҳолатлари кенг тарқалган. Ўтган йил июлида Озодлик Жиззах вилояти, Дўстлик тумани мактаблари ўқитувчиларининг таътил пулидан газ ва электрга олдиндан тўлов қилиш учун 400 минг сўмгача ушлаб қолингани ҳақида ёзган эди.\nБандлик ва меҳнат муносабатлари вазирлиги 2019 йил февралида Қорақалпоғистон Республикасининг Амударё туманидаги 82 та умумтаълим мактабларида ишловчи 3 мингдан ортиқ педагог ходимларнинг ойлик маошидан коммунал тўловлар учун 500 минг сўмдан пул ноқонуний ушлаб қолинганини аниқлаган ва туман халқ таълими мутасаддилари жаримага тортилганини маълум қилган.


Ўзбекистонда Renault автомобиллари савдоси қачондан бошланиши маълум қилинди – Газета.uz\nLotinchada На русском языке 15 октябр 2021, 14:39 Иқтисодиёт\nRenault компанияси ҳамкори Roodell билан Ўзбекистондаги ишлаб чиқариш ва тижорий фаолиятини йўлга қўймоқда. Бу ҳақда компания матбуот хизмати «Газета.uz»га маълум қилди.\nRenault Россия ва МДҲ бош директори Ян Птачекнинг маълум қилишича, бозордаги мавжудлик Renault автомобилларини маҳаллий йиғиш ва дилерлик тармоғини ривожлантиришни назарда тутади.\nRenault Ўзбекистон бозорига SUV сегментидаги моделларни тақдим этади. Илк автомобиллар мижозларга ноябрдаёқ тақдим этилади: дастлаб сотувга Renault Arkana купе-кроссовери ва Renault Kaptur шаҳар кроссовери, кейинроқ эса — янги авлод Renault Duster йўлтанламаси чиқарилади.\nЎзбекистон ҳудудида Renault дилерлик тармоғини ривожлантириш бозор талабларига кўра босқичма-босқич амалга оширилади. Биринчи босқичда Тошкентдаги иккита дилерлик марказида Renault сотиш ва хизмат кўрсатиш амалга оширилади.\n«Газета.uz» Жиззахдаги ADM-Jizzakh заводида LADA ва Renault автомобилларини йиғишни йўлга қўйиш режалаштирилаётгани ҳақида ёзган эди. Инвестиция дастурига кўра, лойиҳавий қуввати йилига 100 минг дона автомобилни ташкил этади. Лойиҳа 60,9 млн долларга баҳоланган бўлиб, унинг 33,3 млн долларини 2021 йилда ўзлаштириш белгиланган.\nSpot нашрининг ёзишича, Renault Group Lada русумли автомобилларни етказиб бериш билан Ўзбекистон бозорига кириб келган. Бозорда Lada ва Kia автомобилларини сотишни йўлга қўйган Roodell унинг маҳаллий ҳамкори ҳисобланади.\nРоссияда Arkana нархи 1,28 млн рублдан ($17,6 минг), Kaptur — 1,2 млн рублдан ($16,5 минг), Duster — 1,01 млн рублдан ($13,9 минг) бошланади.\n«Газета.uz» 1 473\nRoodell Ўзбекистонда Renault автомобиллари сотувини бошлашга тайёрланмоқда 10 сентябрь 2021, 16:48


Сиёсат – Дарё уз Янгиликлар\n26.02.2020\tСиёсат Comments Off on «Аёл бўлгани учунгина унга кўп эшиклар ёпилади» – Саида Мирзиёева гендер тенглиги ҳақида\n25 февраль куни Тошкентда «Ўзбегим аёли» мукофотини топшириш маросими бўлиб ўтди. Тадбирда Ўзбекистон гендер тенглигини таъминлаш комиссияси аъзоси, Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси ўринбосари Саида Мирзиёева сўзга чиқди. «Жонини гаровга қўйиб, янги инсонга ҳаёт берган аёл борки, дунё дунё бўлиб турибди. Ўзидан кечиб, бутун умри, …\n01.07.2019\tСиёсат Comments Off on Жаҳонгир Ортиқхўжаев: «Ҳоким сифатида тушунмаётган нарсаларим ҳалигача бор»\nТошкент шаҳар ҳокимлигида ОАВ вакиллари учун матбуот анжумани ўтказилди. Унда пойтахт ҳокими Жаҳонгир Ортиқхўжаев иштирок этди. Тадбир давомида ҳокимдан Тошкент шаҳри бюджетининг даромадлар ва харажатлар қисми ижроси бўйича маълумот бериш сўралди. Хусусан, президентнинг 5515-сон фармонида бюджет даромадларининг орттириб бажарилган қисми 10 фоизини шаҳар аҳолиси билан маслаҳатлашган ҳолда харажат қилиш топшириғи …\n22.06.2019\tСиёсат Comments Off on Президент танқидлари ва икки кунлик ўзгаришлар\nИюннинг бу ҳафтаси янгиликларга бой бўлди. Юқори доираларда навбатдаги жиддий ўзгаришлар содир бўлди. Келинг, ҳаммасини бир бошидан бошлаймиз. Видео: Youtube Дастлаб, бир ярим йилдан буён Ўзбекистон Республикаси Бош прокурори лавозимида ишлаб келаётган Отабек Муродов лавозимидан озод этилди. Унинг ўрнини Сенат раиси бўлган Ниғматулло Йўлдошев эгаллади. Отабек Муродов Ниғматулла Йўлдошев 2011 йилдан …\n07.05.2019\tСиёсат Comments Off on Ўзбекистон Солиқ қўмитаси аттестация ва махсус «қора рўйхат» ҳақидаги маълумотларга ойдинлик киритди\nИжтимоий тармоқларда солиқ хизмати ходимларининг айримларини ишдан олиш юзасидан махсус “қора рўйхат” тузилганлиги учун аттестация ўтказилаётганлиги ҳақидаги маълумотлар пайдо бўлди. Давлат солиқ қўмитасининг таъкидлашича, бундай гап-сўзлар ҳақиқатга мутлақо зид. Қўмита аттестация жараёни юзасидан тасдиқланмаган турли маълумотлар тарқалишининг олдини олиш мақсадида аниқлик киритиб ўтишга қарор қилди. Билдирилишича, аттестация янги солиқ концепцияси ижросини …


Тошкент метрополитенининг жетонлари қандай бўлган ва дунё метроларида йўлкира қандай тўланган? – Газета.uz\nФото: «Наше метро» коллекционерлар жамияти\n1 декабрдан бошлаб Тошкент метрополитени пластик жетонларни қабул қилишни тўхтатди. «Газета.uz» Тошкент метрополитенининг жетонлари тарихи, шунингдек, Москва, Лондон ва Нью-Йорк метроларидаги тўлов тизимлари ҳақида ҳикоя қилади.\nLotinchada На русском языке 2 декабр 2021, 13:36 Фойдали Жамият\n1 декабрдан бошлаб ер ости транспортидаги йўл ҳақини тўлаш учун фойдаланилган пластмасса жетонлар тарихга кирди. Тошкент пост-совет ҳудудидаги жетон тўловларини бекор қилган олтинчи шаҳар (Москва, Боку, Тбилиси, Харков ва Киевдан кейин) бўлди. «Газета.uz» Марказий Осиёдаги биринчи метронинг жетонлари қандай ўзгаргани ва дунёдаги энг йирик метро тизимларида йўл ҳақи тўлов тизимлари қандай бўлгани тўгрисида ҳикоя қилади.\nТошкент метрополитени 1977 йилнинг 6 ноябрь куни фойдаланишга топширилган. Совет иттифоқи даврида йўловчилар йўл ҳақи учун беш тийинлик совет тангалари билан тўлашган. Бироқ, Мустақилликкадан сўнг кун тартибида жетонларни жорий этиш масаласи кўтарилди.\n1989 йилги беш тийинлик намунаси, мис-цинк қотишмаси. Фото: Eugene Zelenko / Википедия\n1992 йилнинг бошида «Средазелектроаппарат» илмий-ишлаб чиқариш бирлашмаси метро учун жетонларнинг уч нафар алюминий намуналарини ишлаб чиқарди. Барча намуналарнинг умумий тиражи тахминан 70 дона эди.\nАлюминий жетонларининг намуналаридан бири. Фото: n-metro.ru.\nАлюминий жетонларнинг учта вариантидан ҳеч бири синовлардан ўта олмади ва йўловчилар фойдаланиши учун оммавий муомалага киритилмади.\nУшбу уринишдан сўнг, 1992 йилда «Средазелектроаппарат» жез жетонларни зарб қилишни бошлади. Улар ҳам синовдан ўтказилди. Коллекционерлар ушбу жетонларни танга сиртининг контури бўйлаб тўғри ва нотўғри ёзилган матнига кўра иккита кичик турга бўлишади.\nТўғриси чапда, нотўғриси ўнгда. Фото: n-metro.ru.\nАгар матнни ёй ёки тўғри чизиқда кенгайтирсангиз, нима учун битта вариант тўғри, иккинчиси нотўғрилигини тушуниб етасиз.\nЮқоридагиси тўғри. Фото: n-metro.ru.\nЖами тўрт турдаги жез жетонлари чиқарилди. Улар шрифт қалинлиги, кегл, матннинг юқорида тилга олинган «тўғрилиги» ва «нотўғрилиги», танганинг жездаги мис ва рухнинг фоиз нисбатига кўра соялари билан бир-биридан фарқ қилган.\n«Тўғри» намунадаги жез жетонининг турлари. Фото: n-metro.ru.\n«Нотўғри» намунадаги жез жетонининг турлари. Фото: n-metro.ru.\nЖетонлар ишлаб чиқарилган «Средазелектроаппарат» ИИЧБ ходимлари форумларда шундай ёзадилар: «Қолипловчи жез лентасини тугатаётганда, охирги марта босим тўлиқ кучга кирмади. Гарчи унинг тасвири жезда қолган бўлса ҳам, жетон кесилмади». Шундай қилиб, жез лентасидан эсдалик совғалари чиқди. Масалан, брелоклар.\n«Тошкент метрополитени» матбуот хизматининг «Газета.uz»га маълум қилишича, пластмасса жетонларни жорий этишнинг биринчи босқичи 1992 йилда бошланган. Улар кўк бўёқ ва люминестсент пластмассадан ясалган. Тўрт турдаги ва иккита кичик турдаги пластмасса жетонлар синовдан ўтказилган. Улардаги метронинг нақш ва эмблемаси тасвири бошқалардан ажралиб турарди.\n1993 йилда магнит карталар пайдо бўла бошлади. Бироқ Ўзбекистонда контактсиз тўлов тизимлари ривожланмаганлиги сабабли улар тез орада бекор қилинди. 1994 йилда эса ойлик обуна орқали метрода йўл ҳақини тўлаш имконияти пайдо бўлди ва бир йилдан сўнг саёҳат карталари пайдо бўлди.\nБу йиллар давомида саёҳат учун жез жетонлар орқали ҳам тўлаш ҳам мумкин эди. Аммо 1996 йил 1 январда Тошкент метрополитени уларни қабул қилишни тўхтатди, тизим ниҳоят арзонроқ пластмасса аналогларга ўтди.\nКоллекционерларнинг ёзишича, ҳар хил турдаги пластмасса жетонларнинг тиражи қанчалиги маълум эмас. Аммо тасдиқланмаган маълумотларга кўра, юқоридаги фотосуратдаги жетоннинг тиражи 160 минг дона, пастдаги фотосуратдагиники эса тахминан 5 миллион дона бўлган.\nЖетон ишлаб чиқариш технологияси ранглар уйғунлиги борасида хатоларга йўл қўйган.\n2020 йил ноябрь ойидан бошлаб Тошкент метрополитени жетонларни сотишни тўхтатди, 2021 йил 1 декабрдан бошлаб эса жетонларни қабул қилиш тўхтатилди.\nУлар транспорт карталари билан алмаштирилди. Ушбу карталардан қандай фойдаланиш тўғрисида батафсил қўлланмада айтиб ўтганмиз. Шунингдек, ҳозирда Тошкент метрополитенида Face Pay тизими орқали тўловларни амалга ошириш синовдан ўтказилмоқда.\nМетро тарихи 1863 йил 10 январда Англия пойтахтида бошланган. Бугунги кунда у дунёдаги энг катта тизимлардан биридир. Тармоқ умумий узунлиги 400 км дан ортиқ бўлган 11 та йўналишдан иборат. Метро йўлларининг атиги 45 фоизи ер остида жойлашган.\nЛондон метрополитени учун махсус жетонлар ҳеч қачон ишлаб чиқарилмаган. Бу йўл ҳақи босиб ўтган масофага боғлиқ бўлган тизимлар учун одатий ҳолдир. Йўловчилар бошида кассирлар томонидан сотилган чипталар билан йўл ҳақини тўлашарди.\nБироқ, ўтган асрнинг бошларидаёқ тизим автоматлаштирила бошлади.\n1960 йилларнинг охиридан бошлаб Буюк Британия жамоат транспортида, шу жумладан метрода йўл ҳақи учун турли номиналдаги жетонлар пайдо бўлди.\nБугунги кунда метрода йўл ҳақи Oyster транспорт карталари орқали тўланади. Улар, шунингдек, автобуслар, трамвайлар ва шаҳарлараро поездларда саёҳат қилганда йўл ҳақини тўлаш учун ишлатилиши мумкин.\nФото: Frank Murmann / Википедия.\nНью-Йорк метроси бекатлар сони бўйича дунёдаги энг катта тизим бўлиб, уларнинг дастлабкиси 1868 йилда очилган ва у ер устида бўлган.\nХХ аср мобайнида Нью-Йорк метроси учун тўлов шакллари тез-тез ўзгариб турди. Ўтган асрнинг бошларида беш ва ўн сентлик тангалар қабул қилинган. Кейинчалик йўловчилар жетонлардан фойдаланишни бошладилар, уларнинг дизайни ҳам ўзгарди.\n1990 йилларнинг бошларида Нью-Йорк метроси магнитли метро карталарини жорий қила бошлади, аммо жетонлар 2003 йилгача қабул қилинишда давом этди.\nФото: Piergiuliano Chesi / Википедия.\nБугун Нью-Йорк метросида контактсиз тўлов турникетлари ўрнатилган.\nМосква метросида йўл ҳақини тўлашнинг батафсил тарихи metro.ru лойиҳаси томонидан ҳикоя қилинган.\n1935 йилда Совет Иттифоқида биринчи метро тизимининг очилиши билан ҳукумат йўловчилар ўтишини назорат қилиш учун метрода турникет ўрнатишни режалаштирган. Улар учун махсус тешикли жетонлар ишлаб чиқилган.\nЖетонлардан фойдаланиш ноқулай бўлиб қолгани учун улар чипталар билан алмаштирилди. Метрога киришда назоратчилар чипталарни қўлда йиртишарди ва компостерлашарди. Картон чипталар ва йиртиладиган талонлар 1980 йилгача ишлатилган.\n1935 йилдаги билет. Фото: Sealle / Википедия.\nЖетонларни жорий қилиш бўйича иккинчи тажриба 1952 йилда ўтказилган. 1958 йилда метрода автоматик турникетлар ўрнатила бошланди, бир йилдан сўнг эса улар бир нечта церийада ишлаб чиқарила бошланди.\n1961 йилдан турникетлар 5 тийинлик тангаларни қабул қила бошлади. 1992 йилдан бери метро оқ металлдан ясалган металл жетонларга, шунингдек, жез билан қопланган пўлат жетонларга қайтди (расм қуйида — таҳр.).\nБу жетонлар атиги 11 ой муомалада бўлди ва 1992 йил 15 ноябргача амал қилди.\n1992 йил ноябрь ойидан пластмасса жетонлар жорий этилди. Жетоннинг ярмини икки қисмга бўлиб, турникетга тушириш мумкин эди — қурилма фақат жетон орқали ўтган ёруғлик спектрига реакцияга киришарди. 1999 йил 15 январдан бошлаб жетонлар сотилмаслиги, 1 февралдан эса қабул қилинмаслиги белгиланди. Москва магнит карталарга ўта бошлади.\nБугунги кунда йўл ҳақини магнит ва контактсиз карталар билан тўлаш мумкин. Жорий йилнинг октябрь ойида Москва метрополитени синов режимида янги Face Pay тўлов тизимини жорий қилди. Москва жамоат транспорти учун юзни таниб олишнинг бундай шкаласига эришган дунёдаги биринчи шаҳар бўлди, дейди шаҳар маъмурияти.\nАнэль Нигматулина, «Газета.uz» 7 323\nМетронинг барча йўналишларида «тиғиз пайтларда» поездларнинг оралиқ интерваллари қисқартирилади 6 декабр 2021, 15:50\nҲукумат қарорлари, ота-оналарнинг маълумоти ва даромади, боладаги билим олишга рағбат — таълимдаги тенгсизликнинг илдизи қаерда?